Αρχική / Διατροφή / Δίαιτα / 3 λόγοι για να πεις «όχι» στο ψωμί!\nJuly 4, 2019\tΔίαιτα, Διατροφή\nΣτην Ελλάδα, όπως και σε πολλές άλλες χώρες, το ψωμί δεν λείπει σχεδόν ποτέ από το τραπέζι και συνοδεύει τα περισσότερα γεύματά μας. Σε κάθε του μορφή και σχήμα, πρόκειται για ένα γευστικό και κυρίως θρεπτικό προϊόν, που αποτελεί αναπόσπαστο κομμάτι της ελληνικής παράδοσης και διατροφικής κουλτούρας.\nΤι ακριβώς, όμως, ισχύει για το ψωμί, αναφορικά με τα οφέλη που έχει για τον οργανισμό μας και πότε θα πρέπει να σκεφτούμε σοβαρά να μειώσουμε την κατανάλωση ψωμιού;\nΛίγα λόγια για το ψωμί\nΤο ψωμί ανήκει στις λεγόμενες αμυλούχες τροφές, που θεωρούνται «ένοχες» για αρκετές περιττές θερμίδες που μπορεί να προσλαμβάνουμε από την κατανάλωσή τους. Στην πραγματικότητά, όμως, αυτό είναι μύθος εφόσον καταναλώνονται μόνες τους, οπότε και αποτελούν εξαιρετική πηγή ενέργειας για τον οργανισμό, χάρη στους σύνθετους υδατάνθρακες που περιέχουν. Όμως, σύμφωνα με τους διατροφολόγους, η κατανάλωσή του πρέπει να γίνεται με μέτρο.\nΕνδεικτικά, εάν είναι το μοναδικό γεύμα της ημέρας τότε για μια γυναίκα η ιδανική ποσότητα είναι 100-150 γραμμάρια, ενώ για τον άνδρα 150-200 γραμμάρια.\nΠάντως, δεν έχουν όλα τα είδη ψωμιού την ίδια διατροφική αξία. Για παράδειγμα το λευκό ψωμί δεν συστήνεται από τους διατροφολόγους, λόγω του υψηλού γλυκαιμικού δείκτη που έχει, με αποτέλεσμα να συσσωρεύεται περισσότερο λίπος στον οργανισμό. Αντίθετα, το ψωμί μακράς ζύμωσης που έχει χαμηλό γλυκαιμικό δείκτη και λιγότερη γλουτένη είναι μια πολύ καλή εναλλακτική πρόταση.\nΠότε πρέπει να μειώνεται η κατανάλωση του ψωμιού;\nΣύμφωνα με τους ειδικούς υπάρχουν ορισμένες περιπτώσεις, όπου θα πρέπει η κατανάλωση ψωμιού να περιορίζεται. Ας δούμε ποιες είναι αυτές:\nΌπως προαναφέρθηκε, το ψωμί περιέχει άμυλο, όμως πολύ σπάνια σε ένα γεύμα είναι η μοναδική πηγή του, καθώς στο πιάτο μας μπορεί να υπάρχει ρύζι ή πατάτες, τροφές επίσης πλούσιες σε άμυλο. Επίσης, σε περίπτωση που η διατροφή σου είναι βασισμένη στα δημητριακά και πάλι το ψωμί δεν είναι απαραίτητο.\nΕφόσον θέλεις να χάσεις βάρος, τότε επίσης θα πρέπει να μειώσεις κατά πολύ την κατανάλωση του ψωμιού, καθώς έτσι μειώνονται κατά πολύ οι θερμίδες που προσλαμβάνεις, ενώ εκτός από τα κιλά χάνεις και σε πόντους. Παράλληλα, σε περίπτωση που δεν μπορείς ή δεν πρέπει να μην τρως ψωμί τότε θα πρέπει να προτιμήσεις το ψωμί ολικής άλεσης που είναι πλούσιο σε φυτικές ίνες και χαμηλής περιεκτικότητας σε λίπος.\nΕπίσης, θα πρέπει να μειώσεις την κατανάλωση του ψωμιού σε περίπτωση που σου προκαλεί φούσκωμα. Σύμφωνα με τους ειδικούς, αυτό μπορεί να οφείλεται σε διάφορους παράγοντες, με πιο βασικό τη δυσανεξία στη γλουτένη, συστατικό που περιέχεται στο αλεύρι.\nΠότε ενδείκνυται η κατανάλωση ψωμιού;\nΣε περίπτωση δυσκοιλιότητας η κατανάλωση ψωμιού μπορεί να κάνει… θαύματα. Σύμφωνα με τους ειδικούς, το πλήρες ψωμί που είναι πλούσιο σε φυτικές ίνες μπορεί να σου δώσει λύση στο πρόβλημα της δυσκοιλιότητας.\nΠροσοχή! Το ψωμί απαγορεύεται σε περίπτωση που πάσχεις από το Σύνδρομο Ευερέθιστου Εντέρου, καθώς οι φυτικές ίνες μπορεί να κάνουν την κατάστασή σου πολύ δύσκολη.\nΣε κάθε περίπτωση, καλό θα είναι να συμβουλευτείς τον γιατρό ή τον διατροφολόγο σου, ώστε να σε κατευθύνουν αρμοδίως και σε αυτό το ζήτημα.\nΜε πληροφορίες από e-sante.fr\nΑτομικές πίτσες με ψωμί του τοστ και τόνο\nΨωμί ολικής αλέσεως: «Θέλω να ξεκινήσω διατροφή. Γιατί να το προτιμήσω»;\nΟ 4χρονος γιος μου τρέφεται μόνο με γάλα και ψωμί! Πώς να τον πείσω να φάει;\nδίαιτα , υγιεινή διατροφή , ψωμί\nBreakfast Time: Ιδέες για λαχταριστά και πεντανόστιμα porridge


Μεγάλη Εβδομάδα για μεγάλες αποδράσεις! Δείτε 7.. Λαμπρές προτάσεις!\nΠαραμυθένιες καστροπολιτείες, κατανυκτικά νησάκια, κανατοπόλεμοι ή ρουκετοπόλεμοι, όποια κι αν είναι τα γούστα σας, το TravelKiki σας παρουσιάζει τους πιο δελεαστικούς προορισμούς για τις φετινές πασχαλινές σας διακοπές!\nΚέρκυρα η φασαριόζα\nΗ αρχοντική Κέρκυρα με το παλιό και το νέο φρούριο, το Αχίλλειον, το Μον Ρεπό και τη Σπιανάδα, Μνημείο Παγκόσμιας Πολιτιστικής Κληρονομιάς της ΟΥΝΕΣΚΟ και αγαπημένος ταξιδιωτικός προορισμός για όλες τις εποχές του χρόνου! Στο διασημότερο ίσως Πάσχα της Ελλάδας, η Κέρκυρα φοράει τα καλά της και κλέβει τις εντυπώσεις.\nΣε ένα μοναδικό συνδυασμό ενετικών παραδόσεων και ορθόδοξων εθίμων, το κερκυραϊκό Πάσχα είναι μια εμπειρία που όλοι μας πρέπει να ζήσουμε κάποια στιγμή στη ζωή μας. Οι εορτασμοί ξεκινούν με την περιφορά των επιταφίων τη Μεγάλη Παρασκευή και τις φημισμένες φιλαρμονικές ορχήστρες που τους συνοδεύουν, παίζοντας κλασικά κομμάτια όπως τη Marcia Funebre της Ηρωικής του Μπετόβεν, το Calde Lacrimae και το Amleto. Το ρεπερτόριο των κερκυραϊκών μπαντών επεκτείνεται και συνεχίζεται στη λιτανεία του σκηνώματος του Αγ. Σπυρίδωνα, το Μ. Σάββατο, έως και τις 12 ακριβώς, ώρα της Πρώτης Ανάστασης που σημαίνει την έναρξη του “Πολέμου των Κανατιών” στα καντούνια της Παλιάς Πόλης!\nΜπότηδες ονομάζονται τα πήλινα κανάτια που έχουν χαρακτηριστικά στενό στόμιο και φέρουν δύο πλαϊνά χερούλια. Το πρωινό του Μ. Σαββάτου οι κάτοικοι δένουν πάνω τους κόκκινες κορδέλες, τους γεμίζουν με νερό και τους.. πετάνε απ’ το μπαλκόνι, σε ένα έθιμο του οποίου η ιστορία χάνεται κάπου στην εποχή της Ενετοκρατίας!\nΠάρτε το κανάτι σας και μείνετε σε ένα από τα ξενοδοχεία στην Παλιά Πόλη της Κέρκυρας!\nΧίος η εκρηκτική\nΠάσχα στην Χίο σημαίνει πόλεμος! Και πιο συγκεκριμένα, ρουκετοπόλεμος! Ένα έθιμο που ξεκινά από την εποχή της τουρκοκρατίας, αναβιώνει το βράδυ της Ανάστασης στο μυροβόλο νησί του Αιγαίου. Πρόκειται για τον αιώνιο “πόλεμο” ανάμεσα στις δύο ενορίες του Βροντάδου, την ενορία του Αγίου Μάρκου και αυτήν της Παναγίας της Ερειθανής και τις ομάδες που έχουν καταλάβει τα δύο “οχυρά” !\nΕάν πάλι βρίσκετε το συγκεκριμένο έθιμο κάπως πιο.. εκρηκτικό για τα γούστα σας, μπορείτε να εξερευνήσετε τα Μεστά, ένα από τα πιο όμορφα μεσαιωνικά χωριά της Χίου. Εκεί θα γίνετε μάρτυρες ενός άλλου εθίμου, κατά το οποίο, λίγο μετά την Ανάσταση και τα “Χριστός Ανέστη” παραδίδεται στις φλόγες ένα ομοίωμα του Ιούδα.\nΜη χάσετε την περιφορά του Επιταφίου στο Πυργί, στα μεσαιωνικά σοκάκια με τα παραδοσιακά ξυστά!\nΠάρτε τις ωτοασπίδες σας και φύγαμε για Πάσχα στη Χίο!\nΜετέωρα τα μυστηριακά\nΔύσκολα μπορείτε να συναντήσετε πιο κατανυκτική ατμόσφαιρα από τα πασχαλιάτικα Μετέωρα, εκεί όπου η χριστιανική εορτή αποκτά το πραγματικό, αυθεντικό της νόημα! Ένας τόπος ανεκτίμητης φυσικής ομορφιάς, αλλά και ένα από τα πιο σπουδαία μνημεία της ορθοδοξίας, στα Μετέωρα η πνευματικότητα και η αίσθηση του ανυπέρβλητου μεγαλείου της φύσης συνδυάζονται ιδανικά, με ένα μεγαλείο που συγκλονίζει τους επισκέπτες.\nΈξι ιστορικά μοναστήρια “κρεμασμένα” από τις κορυφές των γιγάντιων βράχων σας περιμένουν για να ζήσετε τα βράδια της Μ. Παρασκευής και της Ανάστασης με την ιεροτελεστία που τους αρμόζει!\nΣτο ενδιάμεσο διάστημα, μη χάσετε την ευκαιρία να επιδοθείτε σε εξορμήσεις στις γύρω περιοχές, στο Περτούλι, στην Ελάτη και στον Ασπροπόταμο!\nΘέλετε φέτος το Πάσχα να ζήσετε μια διαφορετική, ιερή εμπειρία; Δείτε ξενοδοχεία και ξενώνες στα Μετέωρα!\nΡόδος η φλογερή\nΗ γοητεία του νησιού των Ιπποτών – και μεγαλύτερου των Δωδεκανήσων – το Πάσχα απογειώνεται!\nΤα διακοσμημένα σοκάκια της Μεσαιωνικής Πόλης δημιουργούν ατμόσφαιρα και μας βάζουν αμέσως στο κλίμα της Μεγάλης Εβδομάδας. Σε αυτή τη μυστηριακή ατμόσφαιρα, το βράδυ της Μ. Παρασκευής γίνεται η περιφορά του Επιταφίου, ακολουθούμενη από πλήθος πιστών με λαμπάδες και κεριά στα χέρια τους. Οι Επιτάφιοι του Αγίου Φανουρίου, του Δημοτικού Κοιμητηρίου Ρόδου, αλλά και αυτός της Παναγιάς Καθολικής στο χωριό Κρεμαστή ξεχωρίζουν για τη μεγαλοπρέπειά τους. Στη Ρόδο είναι φημισμένο το πασχαλινό έθιμο του Καλαφουνού! Ο Καλαφουνός είναι μία μεγάλη, δυνατή φωτιά που αναζωπυρώνει το βράδυ της Μ. Πέμπτης και πρέπει να μείνει αναμμένη μέχρι και την Κυριακή του Πάσχα, ημέρα που καίγεται ο Ιούδας!\nΟργανώστε τη διαμονή σας στη Ρόδο, χαθείτε στη μεσαιωνική γοητεία του μονοπατιού των Ιπποτών και ζήστε τη μοναδική πασχαλινή ατμόσφαιρα που μόνο η Ρόδος ξέρει να προσφέρει!\nΜυστράς ο αρχοντικός\nΔώστε στις φετινές πασχαλινές διακοπές σας μια.. αρχαιοελληνική νότα, επιλέγοντας ως προορισμό το Μυστρά!\nΗ ιστορική καστροπολιτεία του Μυστρά αυτήν την εποχή σφύζει από φυσική ομορφιά, τα λουλούδια ανθίζουν, η φύση ντύνεται στα καλά της και περιμένει να σας προϋπαντήσει! Με την άφιξη στο Μυστρά, το θέαμα είναι συνταρακτικό: Ένας ψηλός καταπράσινος λόφος, στεφανωμένος από το υπέροχο κάστρο με την τόσο μεγάλη ιστορία.\nΠέτρινα κτίσματα, παλάτια, βυζαντινές εκκλησίες και οχυρωματικές θέσεις απλώνονται σε όλη την έκταση της καστροπολιτείας, αφηγούμενα την ιστορία μιας πόλης που πέρασε στιγμές μεγαλείου και παρακμής και που κατέληξε να είναι μία από τις πρώτες απελευθερωμένες πόλεις του 1821. Η διαμονή στο Μυστρά τη Μεγάλη Εβδομάδα ακολουθεί τα παραδοσιακά πρότυπα, με τα φρεσκοασπρισμένα σπίτια να μοσχομυρίζουν τσουρέκι και λαμπροκούλουρα. Απολαύστε την ακολουθία των Ευαγγελίων της Μ. Πέμπτης που πραγματοποιείται μέσα στον ίδιο τον αρχαιολογικό χώρο και, για το βράδυ της Ανάστασης και την Κυριακή του Πάσχα.. σας περιμένουν σπέσιαλ παραδοσιακές νοστιμιές, μαγειρίτσα και ο πατροπαράδοτος οβελίας!\nΔιαλέξτε τη διαμονή σας στην καστροπολιτεία του Μυστρά.\nΠάτμος η κατανυκτική\nΣτο ιερό νησί της Πάτμου τα Πάθη, η Ανάσταση και το Πάσχα τιμώνται με ιδιαίτερη θέρμη και μεγαλοπρέπεια. Εάν επιλέξετε την Πάτμο για τις πασχαλινές σας διακοπές, θα έχετε την ευκαιρία να παρακολουθήσετε τις λειτουργίες στο ξωκλήσι του Αγίου Ιωάννη, χτισμένο μέσα στη σπηλιά της Αποκάλυψης, εκεί όπου ο Άγιος ασκήτευε και έλαβε την έμπνευση για το έργο της Αποκάλυψης!\nΜη χάσετε την “Τελετή του Νιπτήρος”, μια θρησκευτική παράδοση από τα χρόνια της τουρκοκρατίας και ένα από τα πιο χαρακτηριστικά έθιμα που αναβιώνουν στην Ελλάδα. Πρόκειται για την αναπαράσταση του Μυστικού Δείπνου και πραγματοποιείται το πρωί της Μ. Πέμπτης στην κεντρική πλατεία του δημαρχείου, με πρωταγωνιστές τον Ηγούμενο και δώδεκα μοναχούς!\nΔείτε όλα τα ξενοδοχεία στην Πάτμο!\nΜονεμβασιά η ρομαντική\nΗ Μονεμβασιά δε θα μπορούσε να λείπει από τη λίστα μας – ούτε και από καμία άλλη ελληνική λίστα, εδώ που τα λέμε! Το Πάσχα η πολυαγαπημένη καστροπολιτεία ντύνεται στα χρώματα της άνοιξης, ετοιμάζεται για τις πρώτες καλοκαιρινές ζέστες και κατακλύζεται από επισκέπτες, φανατικούς λάτρεις ή “πρωτοεμφανιζόμενους” που σύντομα θα ενταχθούν στην πρώτη κατηγορία!\nΟι χριστιανικές λειτουργίες γίνονται στην εκκλησία του Ελκόμενου Χριστού, από όπου, τη Μ. Παρασκευή ξεκινά η περιφορά του Επιταφίου με τη μουσική συνοδεία της δημοτικής μπάντας. Μία ιδιαίτερη εμπειρία που αξίζει να ζήσετε, η λιτανεία ακολουθεί τα πλακόστρωτα σοκάκια του κάστρου, περικυκλωμένη από τα ιστορικά πέτρινα κτίρια και τη φύση της Λακωνίας.\nΔείτε το πασχαλινό πρόσωπο της Μονεμβασιάς. Δείτε όλα τα ξενοδοχεία στο Κάστρο!


Σόργο φυτό - GAIApedia\nΣύμφωνα με τους Mann et al και Doggett ο πρόγονος των καλλιεργούμενων τύπων σόργου είναι το άγριο S. bicolor ssp. arundinaceum το οποίο εξημερώθηκε στην αφρικανική ήπειρο. Η μεγαλύτερη ποικιλομορφία εντοπίζεται στη Β.Α. Αφρική και ιδιαίτερα στις περιοχές της Αιθιοπίας-Σουδάν, σε ένα μεγάλο εύρος οικολογικών συνθηκών. Κατά τον Doggett η Ν.Δ. Αιθιοπία είναι μία πιθανή περιοχή για την πρώτη εξημέρωση του σόργου, η οποία θα πρέπει να έλαβε χώρα γύρω στο 5000 π.Χ. Από εκεί εξαπλώθηκε στην υπόλοιπη Αφρική και στις Ινδίες μέσω της αραβικής χερσονήσου μέχρι το 2000 π.Χ. Η εξάπλωση στην Κίνα θα πρέπει να τοποθετείται στην ίδια περίοδο, δεδομένης της γειτονιάς με τις Ινδίες και της ανταλλαγής γεωργϊκών προϊόντων. Αντίθετα, η εξάπλωση του σόργου προς δυσμάς φαίνεται ότι καθυστέρησε. Για παράδειγμα, η καλλιέργεια στην Αίγυπτο ξεκίνησε κατά τη ρωμαϊκή-βυζαντινή εποχή. Στην αμερικανική ήπειρο εισήχθη με το δουλεμπόριο από τη Δ. Αφρική, επειδή οι καρποί του χρησιμοποιούνταν ως τροφή από τους νέγρους.\nΣτον Ν. Κόσμο η συστηματική καλλιέργειά του άρχισε από το 1853-1857 και εξαπλώθηκε σημαντικά όταν οι τροπικές ποικιλίες μετά από βελτίωση προσαρμόσθηκαν στα εύκρατα κλίματα με τις μεγάλες φωτοπεριόδους.\nΟ καρπός χρησιμοποιείται για διατροφή του ανθρώπου (Ινδία, Κίνα, Αφρική), κτηνοτροφική και βιομηχανική χρήση. Ο καρπός του σόργου αποτελείται από υδατάνθρακες, λίπη, πρωτεΐνες και τέφρα. Οι υδατάνθρακες αποτελούνται κυρίως από άμυλο (στο ενδοσπέρμιο), και δευτερευόντως από διαλυτά ζάχαρα (στο έμβρυο) και κυτταρίνες-ημικυτταρίνες (στα περιβλήματα). Η πρωτεΐνη δεν περιέχει γλουτένη και επομένως το αλεύρι δεν μπορεί να χρησιμοποιηθεί αυτούσιο για αρτοποίηση. Χρησιμοποιείται όμως σε ανάμειξη με αλεύρι σιταριού (σε αναλογία 25% προς 75%) οπότε παράγεται ψωμί ικανοποιητικό με χρώμα ανάλογο του ψωμιού από σίκαλη. Από ποιοτικής πλευράς, η πρωτεΐνη παρουσιάζει ανάλογα μειονεκτήματα με εκείνη του αραβόσιτου. Από τις βιταμίνες, σε ποσά ανάλογα προς τον καρπό του αραβοσίτου περιέχονται η ριβοφλαβίνη και η πυριδοξίνη, αλλά σε μεγαλύτερα ποσά το παντοθενικό, νικοτινικό οξύ και η βιοτίνη. Σε γονότυπους με κίτρινο ενδοσπέρμιο υπάρχει και η προβιταμίνη Α.\nΤα φύλλα μοιάζουν με του αραβοσίτου αλλά φέρουν οδοντώσεις στις παρυφές του ελάσματος και είναι μικρότερα κατά 50-60%.\nΤο ριζικό σύστημα του σόργου αποτελείται από μία δευτερογενή εμβρυακή ρίζα με κατακόρυφη διέυθυνση και πολλές πλευρικές κατά μήκος αυτής. Υπάρχουν επίσης μόνιμες και εναέριες ρίζες. Το βάθος του ενεργού ριζοστρώματος σε πλήρως ανεπτυγμένα φυτά σόργου βρίσκεται μεταξύ 0.9-1.2m, ενώ υπάρχουν δυνατότητες να φθάσουν ρίζες μέχρι 1.8-2.7m. Γενικά, είναι καλά ανεπτυγμένο, παρόμοιο με του αραβόσιτου αλλά λεπτότερο και περισσότερο ινώδες. Ο βλαστός του είναι κατακόρυφος με ύψος από 50cm-5m, ανάλογα με την ποικιλία. Το ύψος του εξαρτάται κια από το μήκος των μεσογονατίων, το οποίο καθορίζεται από τέσσερις ανεξάρτητους γόνους που δρουν προσθετικά. Τα φύλλα του σιτηρού αυτού ποικίλλουν σε αριθμό από 7-27, αλλά συνήθως είναι 7-18. Οι πρώιμες ποικιλίες έχουν λιγότερα φύλλα (και μικρότερες αποδόσεις) από τις οψιμότερες. Κάθε φύλλο προσθέτει 3-4 ημέρες στην περίοδο της ανάπτυξης. Τα φύλλα μοιάζουν με του αραβοσίτου αλλά φέρουν οδοντώσεις στις παρυφές του ελάσματος και είναι μικρότερα κατά 50-60%. Στις νάνες ποικιλίες οι κολεοί αλληλοεπικαλύπτονται και δεν ξεχωρίζει το καλάμι. Όσο αφορά στα αναπαραγωγικά του όργανα η ταξιανθία είναι φόβη συμπαγής ή αραιή, ποικίλου μεγέθους. Ο κεντρικός άξονας φέρει πλάγιους βραχίονες όπου υπάρχουν σταχύδια κατά ζεύγη, ένα άμισχο (γόνιμο) και ένα έμμισχο (άγονο). Το γόνιμο σταχύδιο περιέχει 2 άνθη, ένα γόνιμο (το ανώτερο) και ένα στείρο (το κατώτερο). Τέλος ο καρπός έχει μήκος από 8-35mm. Το βάρος 1000 καρπών είναι 20-40g, ανάλογα με την ποικιλία. Μία ταξιανθία μπορεί να φέρει μέχρι 3000-4000 καρπούς. Ο καρπός περιβάλλεται από δύο λέπυρα που αποχωρίζονται στην κορυφή και αποκαλύπτουν ένα μεγάλο τμήμα του.\nΤο γόνιμο άνθος αποτελείται από τρεις στήμονες, μία ωοθήκη με δύο στύλους που καταλήγουν σε πτεροειδή στίγματα και δύο γλωχίνες στη βάση της ωοθήκης. Το σταχύδιο περικλείεται από δύο δερματοειδή λέπυρα.\nΤο σόργο θεωρείται ως ένα από τα ανθεκτικότερα και παραγωγικότερα φυτά ακόμη και σε ημίξηρες περιοχές.\nΤο σόργο είναι ένα σιτηρό που δεν έχει ιδιαίτερες απαιτήσεις. Αποδίδει εξίσου καλά σε αργιλλώδη, πηλώδη, αμμώδη, οργανικά, κ.ά. εδάφη. Ευδοκιμεί σε μεγάλο εύρος pH (5.5-8.5). Το σόργο συμπεριλαμβάνεται στα σχετικώς ανθεκτικά στην αλατότητα φυτά. Η αντοχή του φαίνεται αναλυτικά στον παρακάτω πίνακα II.5.\nΤο σόργο δεν έχει ιδιαίτερες απαιτήσεις. Αποδίδει εξίσου καλά σε αργιλλώδη, πηλώδη, αμμώδη, οργανικά και άλλα εδάφη.\nΜείωση των τελικών αποδόσεων του σόργου (σε ποσοστά %) από την επίδραση των αλάτων\nΑγωγιμότητα εδάφους mmho/cm στους 25oC\nΛόγω των απαιτήσεών του σε θερμοκρασία και φωτοπερίοδο η καλλιέργεια του σόργου δεν επεκτείνεται σε γεωγραφικά πλάτη μεγαλύτερα των 40o\nΗ ελάχιστη θερμοκρασία για τη βλάστηση του σπόρου είναι 7.5-14oC, η άριστη 32-35oC και η μέγιστη 40oC.\nΗ ανάπτυξη του φυτού του σόργου χωρίζεται σε δύο φάσεις:\nΤη βλαστητική φάση και\nΤην αναπαραγωγική φάση.\nΗ ελάχιστη θερμοκρασία για τη βλάστηση του σπόρου είναι 7.5-14oC, η άριστη 32-35oC και η μέγιστη 40oC. Για τη βλάστηση απαιτείται υγρασία του εδάφους τουλάχιστον 20%. Μετά το φΰτρωμα αναπτύσσεται μία μόνο δευτερογενής εμβρυακή ρίζα. Ακολουθεί έντονη ανάπτυξη και σε πέντε εβδομάδες από τη σπορά έχει φθάσει σε βάθος 100cm και πλευρικά σε ακτίνα 50cm. Κατά την εμφάνιση της ταξιανθίας οι ρίζες έχουν φθάσει σε βάθος 125cm και πλευρικά σε ακτίνα 100cm.\nΌσο αφορά στην αναπαραγωγική φάση η άνθηση ξεκινά 2-6 ημέρες μετά την εμφάνιση των ταξιανθιών ενώ πιθανόν να έχει ξεκινήσει και όταν η ταξιανθία δεν έχει βγεί τελείως από τον κολεό. Ξεκινά από το επάνω μέρος της φόβης και προχωρεί προς τα κάτω. Η διάρκεια είναι συνολικά 5-10 ημ., αλλά εξαρτάται από τη θερμοκρασία του αέρα. Σε ψυχρές συνθήκες διαρκεί ακόμη και 15 ημ. Τα σταχύδια ανοίγουν κατά τη νύχτα ή τις πρώτες πρωινές ώρες.\nΥπάρχουν πολλών ειδών φυτά σόργου. Το σποροπαραγωγικό ή καρποδοτικό σόργο (grain sorghum ), το οποίο καλλιεργείται για παραγωγή σπόρου και είναι ένα εντατικά καλλιεργούμενο είδος σε πολλές χώρες της Αφρικής, ορισμένες περιοχές της Ινδίας και τις Η.Π.Α. Το σόργο η σκούπα, το οποίο χρησιμοποιείται για την κατασκευή σκούπας από τις μακριές διακλαδώσεις της ταξιανθίας του. Το σόργο του Σουδάν (Sudangrass), το οποίο καλλιεργείται για ζωοτροφή, και το γλυκό ή σακχαρούχο σόργο (sweet sorghum), το οποίο καλλιεργείται για τα γλυκά στελέχη του, κυρίως για την παραγωγή σιροπιού αλλά και για ζωοτροφή. Είναι προφανές ότι το σόργο έιναι μία "πολυλειτουργική" καλλιέργεια.\nΚατά τη διάρκεια της καλλιέργειας του σόργου το φυτό μπορεί να προσβληθεί από διάφορους εχθρούς. Αυτοί διακρίνονται στους εχθρούς που προσβάλλουν τους σπόρους και τα φυτάρια, όπως είναι τα διάφορα έντομα του δάσους, στους εχθρούς που προσβάλλουν το στέλεχος και τις ρίζες, όπως είναι η σεσάμια, στους εχθρούς που προσβάλλουν τα φύλλα, όπως είναι το πράσινο σκουλήκι και η μύϊγα του σόργου και τέλος στους εχθρούς που προσβάλλουν τις καρποταξίες όπως έιναι τα πουλιά.\nΟι ασθένειες που προσβάλλουν το σόργο διακρίνονται σ'αυτές που προσβάλλουν τους σπόρους και τα φυτάρια, όπως είναι οι τήξεις των φυταρίων, σ'αυτές που προσβάλουν το στέλεχος και τη ρίζα, όπως η σηψιρριζία και οι σήψεις του στελέχους, στις ασθένειες των φύλλων και στις ασθένειες των καρποταξιών.\nΠοικιλίες Σόργο φυτό\nΟμάδα Georgia Blue Ribbon\nΑσθένειες Σόργο φυτό\nΑσθένεια σόργου-Ασθένειες καρποταξιών\nΑσθένεια σόργου-Ασθένειες φύλλων\nΑσθένεια σόργου-Σήψεις στελέχους (μύκητες Colletotrichum spp., Macrophomina phaseoli, Giberella fujikuroi)\nΑσθένεια σόργου-Σηψιρριζία (Pythium arrhenomanes)\nΑσθένεια σόργου-Τήξεις φυταρίων\nΕχθροί Σόργο φυτό\nΕχθρός σόργου-Διάφορα έντομα εδάφους\nΕχθρός σόργου-Μύϊγα του σόργου (Atherigona spp.)\nΕχθρός σόργου-Πράσινο σκουλήκι (Heliothis zeae, H. obsoleta)\nΕχθρός σόργου-Σεσάμια (Sesamia cretica, S. calamistis)\nΕχθρός σόργου-Τα πουλιά\nΕδαφικές συνθήκες σόργου\n↑ "sweethanol, Διάχυση ενός ευρωπαϊκού μοντέλου για την παραγωγή βιοαιθανόλης 1ης γενιάς σε αποκεντρωμένες μονάδες, Οδηγός για εκπαιδευτές"\nΑνακτήθηκε από «http://www.gaiapedia.gr/gaiapedia/index.php?title=Σόργο_φυτό&oldid=22625»\nΗ σελίδα αυτή τροποποιήθηκε τελευταία φορά στις 13 Σεπτεμβρίου 2013, στις 08:35.\nΑυτή η σελίδα έχει προσπελαστεί 10.182 φορές.


Η διάλεξη για το ρεμπέτικο - 1949\nHome Μουσική Κείμενα για τη μουσική Η διάλεξη για το ρεμπέτικο - 1949\nΕμφανίσεις Περιεχομένου : 3524336\nΜουσική\t- Κείμενα για τη μουσική\nΣάββατο, 25 Μάιος 2013 17:33\nΤώρα αν τούτη η πανηγυριώτικη ομιλία για το ρεμπέτικο, γινόταν πριν δυο χρόνια, ίσως να ‘χε κάπως διαφορετικό χαρακτήρα, δηλαδή να ΄ταν, πιο μεροληπτική –μπορούμε να πούμε – και συγχρόνως πιο ενθουσιαστική για το θησαυρό που κλείνουν οι ρυθμοί του ζεϊμπέκικου και του χασάπικου. Δεν θα μπορούσαμε ίσως να ξεφύγουμε από τη γοητεία του γυαλένιου ήχου ενός μπουζουκιού για να κοιτάξουμε το θέμα μας στη ρίζα του κι ακόμη να μείνουμε όσο χρειάζεται ψυχροί κι αντικειμενικοί για μια τέτοια δουλειά.\nΑυτό -θα πείτε- μπορεί να γίνει σήμερα; Είναι κάτι που δεν μπορώ να προεξοφλήσω με βεβαιότητα. Όσο να ’ναι όμως, η μεγάλη διάδοση που πήρε τα δύο τελευταία χρόνια το ρεμπέτικο, μας αφήνει περιθώριο για μια τέτοια, επικίνδυνα πρώιμη, ομολογώ εργασία.\nΤο ρεμπέτικο, κι αυτό είναι γεγονός αναμφισβήτητο, έχει πια επιβάλλει τη δύναμή του, λίγο-πολύ σ’ όλους μας, είτε θετικά, είτε αρνητικά, είτε δηλαδή γιατί το παραδεχόμαστε, είτε όχι, ενώ συγχρόνως βλέπουμε να έχει δημιουργηθεί γύρω του μια επιπόλαιη κατάσταση μόδας, που μας κάνει ν’ αντιδρούμε δικαιολογημένα σ’ αυτήν και ν’ αμφιβάλουμε για τη μελλοντική και ποιοτική εξέλιξη του είδους. (Εδώ πέρα βέβαια παίρνω σαν δεδομένο την ποιοτική του αξία). Και στον τόπο μας καθώς κι έξω, όλα περνούν απ’ αυτήν την περίοδο που ονομάζουμε μόδα. Μήπως απέφυγε κάτι τέτοιο το δημοτικό μας τραγούδι πριν 50 χρόνια, σαν φούντωνε το κίνημα των δημοτικιστών; Κι ακόμη πριν δύο χρόνια, το ίδιο δεν είχε συμβεί με τις λαϊκές εικαστικές τέχνες, όπου ο Θεόφιλος και ο Παναγής Ζωγράφος προβάλλονται στο ίδιο πλάνο με τον Χατζηκυριάκο-Γκίκα;\nΠοιος μπορεί να σταματήσει μια τέτοια κατάσταση, κι ακόμη ποιος μπορεί να μην παραδεχτεί ίσως την αναγκαιότητα αυτήν της περιόδου μόδας -ας την πούμε- ωσότου τα πράγματα κατασταλάξουν κι έλθουν στη φυσική τους θέση; Το ίδιο πρέπει -νομίζω- να περιμένουμε και με τα ρεμπέτικα. Γιατί θα ‘ναι κάπως ανόητο αν νομίσουμε, ότι ο χασάπικος μπορεί ή πάει ν’ αντικαταστήσει το ταγκό. Οι λαϊκοί τούτοι ρυθμοί έχουν κάτι πολύ, περισσότερο απ’ όσο χρειάζεται για να καλυφθούν οι βραδινές μας διασκεδαστικές ώρες - άσχετα αν αυτός ο χαρακτήρας επιβάλλεται κι επικρατεί στις λαϊκές τάξεις.\nΎστερα για μας θα ‘ναι μεγάλο ψέμα αν ισχυρισθούμε ότι είναι δυνατόν να εκδηλωθούμε μ’ αυτούς τους τόσο γυμνούς κι απέριττους ρυθμούς. Κάτι τέτοιο μόνο για αυτούς, που με κρασί ή με άλλα μέσα, στέλνουν στο διάβολο - που λεν- κάθε κοινωνικό φραγμό και κάθε σύμβαση, έστω και για μια ώρα. Παρατηρώντας όμως μια ιδιότητα αυτών των ρυθμών, ήδη δημιουργείται μέσα μας ένας θαυμασμός για τη δύναμη που περιέχουν και που μας κινεί το ενδιαφέρον να γνωρίσουμε από κοντά τούτη τη δύναμη που από δω και πέρα λες και σαν μαγεία μας φέρνει σ’ άμεση επαφή με το μελωδικό της στοιχείο. Αυτά όμως όλα κουράζουν σαν δεν τα δεις έξω απ’ την καθημερινότητά τους. Κάθε απόπειρα που θα κινήσει να φέρει το ρεμπέτικο τραγούδι σε καθημερινή χρήση, και επιπόλαια και καταδικασμένη είναι. Αλλά το ίδιο μήπως δεν συμβαίνει και με την άλλη μουσική, αυτήν που ονομάζουμε σοβαρή; Μπορεί κανείς να φανταστεί ποτές, πως μια βραδιά κεφιού του, είναι δυνατόν να την καλύψει με την Σονάτα 110 του Mπετόβεν; (Δικαιολογημένα τώρα ίσως να σας γεννηθεί απορία για τη σχέση που μπορεί να έχει το ρεμπέτικο με τον Μπετόβεν. Παρ’ όλο που και αργότερα θα επανέλθω σε παρόμοιους παραλληλισμούς σας προειδοποιώ πως δεν υπάρχει απολύτως καμία σχέση).\nΛοιπόν δεν νομίζω, πως ο σνομπισμός αυτός γύρω από το ρεμπέτικο τραγούδι είναι δυνατό να μας σταθεί εμπόδιο, για να κοιτάξουμε προσεκτικά την αξία του και ν’ αγαπήσουμε την αλήθεια και τη δύναμη που περιέχει. Αυτά τα τραγούδια είναι τόσο κοντινά σε μας και σε τέτοιο σημείο δικά μας, που δεν έχoμε νομίζω σήμερα τίποτε άλλο για να ισχυριστούμε το ίδιο.\nΚατοχή. Πάνω σε μια γυμνή και παγωμένη άσφαλτο με μοναδικό φωτισμό την ψυχρή όψη ενός φεγγαριού, προχωράμε μ’ ένα φίλο. Ένας λεπτός μα διαπεραστικός ήχος μπουζουκιού καθρεφτίζεται -λες- μες στην άσφαλτο και μας ακολουθεί βήμα προς βήμα. Ο φίλος μου προσπαθεί να μου εξηγήσει τη διάθεση φυγής και την έντονη εμμονή σ’ αυτή τη διάθεση που κρατούν οι τέσσερις νότες του περιφερόμενου τότες τραγουδιού «Θα πάω εκεί στην αραπιά». Μάταια προσπαθούσε να μου μεταδώσει τη συγκίνησή του και να μου δείξει μαζί αυτό το αντίκρισμα που υπήρχε αυτής της «διάθεσης φυγής» - καθώς την ονόμαζε στην όλη δημιουργημένη ατμόσφαιρα της πολιτείας των Αθηνών. Του λόγου μου -κάπως δικαιολογημένα βλέπετε με τη μικρή μου τότες ηλικία- του έφερνα όλες μου τις αντιρρήσεις, κουβαλώντας γνωστά επιχειρήματα που ιδιαίτερα σήμερα χρησιμοποιούνται πάρα πολύ από Αθηναίους της ώριμης ηλικίας. Δηλαδή περί αγοραίου, φτηνού και χυδαίου είδους καθώς κι άλλα παρόμοια. Αυτός όμως επέμενε τονίζοντας την κάθε λέξη του σύμφωνα με το ρυθμό «Θα πάω εκεί στην αραπιά», θέλοντας ίσως να μου δώσει και μια ρυθμική επαλήθευση των όσων έλεγε πάνω στο τραγούδι.\nΑργότερα ο ίδιος φίλος, στον ίδιο δρόμο, μου μιλούσε για κάτι καινούργιο. Μα τώρα ήταν καλοκαίρι και η άσφαλτος μύριζε. Το ίδιο σκοτάδι, μα η κάψα έλιωνε τις φωνές και τις έφτιαχνε μόνιμους ίσκιους στα σπίτια. Υπήρχε γύρω μας κάτι ρευστό. Μια καινούργια ρεμπέτικη κραυγή -καινούργια για μένα βέβαια- κυλούσε μ’ ένταση ανάμεσα στα στενά και βρώμικα πεζοδρόμια του Πειραιά και της Αθήνας. Ακούγαμε την πρώτη στροφή που έλεγε «Κουράστηκα για να σ’ αποκτήσω αρχόντισσά μου μάγισσα τρανή». Κι ο φίλος μου εξηγούσε θίγοντας όλο τον ανικανοποίητο ερωτισμό που έπνιγε την ατμόσφαιρα. Ακόμα, προσπαθούσε να μου εξηγήσει το τραγικό στοιχείο του τραγουδιού που ερχόταν αντιμέτωπο σε μια εποχή που μόνο συνθήματα κυκλοφορούσαν τρέχοντας. Αργότερα πολύ, θα ‘βλεπα πόσην αλήθεια είχαν τα λόγια του, γιατί τότες ακόμη έπαιζα με τις πραγματικές αξίες ανυποψίαστος.\nΈνας ανικανοποίητος έρωτας που ξεκινάει από την πιο κυνική στάση και φτάνει με μια πρωτόγονη ένταση μέχρι τα πλατειά χριστιανικά όρια της αγάπης και μια φυγή που επιβάλλεται νοσηρά –θα ‘λεγα- από αδυναμία, μια που οι συνθήκες παραμένουν το ίδιο σκληρές σα μέταλλο στον άνθρωπο που κινάει για ν’ αγαπήσει μ’ όλη του τη δύναμη κι όσο μπορεί περισσότερο.\nΗ εποχή μας δεν είναι ούτε ηρωική ούτε επική και το τελείωμα του Δεύτερου παγκοσμίου πολέμου άφησε σχεδόν όλα τα προβλήματα άλυτα και μετέωρα. Τα μετέωρα αυτά προβλήματα δημιουργούν περιφερόμενα ερωτηματικά που δεν περιορίζονται φυσικά μόνο στον τομέα της πολιτικής και της κοινωνιολογίας μα εξαπλώνονται με την ίδια δύναμη και στη φιλοσοφία και την τέχνη, ακόμη και στην πιο καθημερινή στιγμή του ανθρώπου. Ο τόπος μας επιπλέον εξακολουθεί, σχεδόν δίχως διακοπή, ένα πόλεμο με επιμονή και με πίστη για την τελική νίκη, μα πάντα και ιδιαίτερα σήμερα, κοπιαστικό και οδυνηρό. Σκεφθείτε τώρα κάτω απ’ αυτές τις αδυσώπητες συνθήκες την παρθενική ψυχικότητα του λαού μας - παρθενική, γιατί τα εκατό χρόνια μόνον ελεύθερης ζωής δεν ήσαν ικανά ούτε να την ωριμάσουν ούτε και ν’ αφήσουν περιθώριο για να ριζωθούν τα τελευταία ευρωπαϊκά ρεύματα.\nΕπαναλαμβάνω - ένας ανικανοποίητος μα έντονος ερωτισμός που ακριβώς η ένταση του αυτή του προσδίδει έναν πανανθρώπινο χαρακτήρα και μια επιτακτική διάθεση φυγής από την πραγματικότητα με οιονδήποτε τεχνικόν μέσον, όπως είναι το χασίσι και τ’ άλλα ναρκωτικά, που η χρησιμοποίησή του δείχνει την παθητικότητα της τάξης που το μεταχειρίζεται.\nΚαταλαβαίνετε βέβαια τώρα πως το αρρωστημένο στοιχείο του σημερινού μας λαϊκού τραγουδιού, δεν έχει σαν αιτία ένα υπερβολικό ωρίμασμα ζωής - καθώς η μεσοπολεμική ντεκαντέντσα με κέντρο τη Γαλλία -και γι’ αυτό δεν αποτελεί κάτι το σάπιο, μα προέρχεται καθαρά από μια στοιβαγμένη ζωική δύναμη που ασφυκτιά δίχως διέξοδο, δίχως επαφή, από μιαν υπερβολική υγεία- θα ‘λεγε κανείς. Πάντως το αποτέλεσμα και στις δύο περιπτώσεις είναι μια παρακμή. Σημαντική όμως η διαφορά ανάμεσά τους. Η μια κινά απ’ τη ζωή, η άλλη από το θάνατο.\nΤο να θέλει λοιπόν κανείς ν’ αγνοήσει την πραγματικότητα και μάλιστα του τόπου του, μόνον κακό του κεφαλιού του μπορεί να κάμει. Τα χρόνια μας είναι δύσκολα και το λαϊκό μας τραγούδι, που δεν φτιάχνεται από ανθρώπους της φούγκας και του κοντραπούντο ώστε να νοιάζεται για εξυγιάνσεις και για πρόχειρα φτιασιδώματα υγείας τραγουδάει την αλήθεια και μόνον την αλήθεια.\nΤο ερώτημα τούτο ασφαλώς σε πολλούς θα γεννηθεί, αν και προηγουμένως μίλησα όσο μπορούσα σαφέστερα, για την άμεση σχέση του ρεμπέτικου με το πλατύ μάλιστα σήμερα, και του τόπου και της εποχής μας. Αυτόματα επίσης καταρρέει και το επιχείρημα, ότι αποτελεί έκφραση προσωπικών καταστάσεων. Μένει λοιπόν να εξετάσουμε το ελληνικόν του είδος. Αν και κατά πόσον συνδέεται με τη λαϊκή μας παράδοση και ποια είναι τα στοιχεία που αντλεί απ’ αυτήν.\nΓια να προχωρήσουμε και να μπορέσουμε να δούμε μαζί ό,τι συνδετικό στοιχείο υπάρχει, θα το εξετάσουμε από δυο ξεχωριστές πλευρές, πρώτα από τη μορφική του πλευρά κι ύστερα απ’ το ύφος του.\nΤο ρεμπέτικο κατορθώνει με μια θαυμαστή ενότητα, να συνδυάζει το λόγο, τη μουσική και την κίνηση. Απ’ τη σύνθεση μέχρι την εκτέλεση, μ’ ένστικτο δημιουργούνται οι προϋποθέσεις για την τριπλή αυτή εκφραστική συνύπαρξη, που ορισμένες φορές σαν φτάνει τα όρια της τελειότητας θυμίζει μορφολογικά την αρχαία τραγωδία. Ο συνθέτης της μουσικής είναι συγχρόνως και ο ποιητής καθώς και ο εκτελεστής. Βασικά του όργανα είναι τα μπουζούκια -μεγάλο μαντολίνο τουρκικής μάλλον προελεύσεως- κι ο μπαγλαμάς -παραλλαγή της κρητικής λύρας και της συγγενικής νησιώτικης, πιο μικροσκοπικής απ’ αυτήν και κρουστές με πέννα. Η σύνθεση του τραγουδιού βασίζεται βέβαια πάνω στη χορευτική κίνηση, με τρεις χαρακτηριστικούς ρυθμούς, τον ζεϊμπέκικο, τον χασάπικο και τον σέρβικο (ο τελευταίος έχει ολιγότερη χρήση).\nΟ ζεϊμπέκικος σε ρυθμό 9/8 είναι ο βασικότερος ρυθμός της ρεμπέτικης μουσικής. Προήλθε ασφαλώς απ’ τα χορευτικά 9/8 των Κυκλάδων και του Πόντου, πού εδώ όμως έχει χάσει ολότελα τη ρυθμική του αγωγή κι έχει γίνει αργός, βαρύς, μακρόσυρτός και περιεκτικότερος. Χορεύεται από έναν μόνο χορευτή και επιδέχεται αφάνταστη ποικιλία αυτοσχεδιασμού με μόνο δεδομένο την αίσθηση του ρυθμού. Ο καλός χορευτής στο ζεϊμπέκικο θα ‘ναι εκείνος που θα διαθέτει τη μεγαλύτερη φαντασία και την κατάλληλη πλαστικότητα, ώστε να μην αφήσει ούτε μια νότα μπουζουκιού που να μην τη δώσει με μια αντίστοιχη κίνηση του σώματός του. Σα χορός είναι ο δυσκoλότερoς και ο δραματικότερος σε περιεχόμενο.\nΟ χασάπικος βασίζεται πάνω στο ρυθμό 4/4 κι ο τρόπος που χορεύεται - δυο χορευτές συνήθως, αλλά και τρεις και τέσσερις πολλές φορές- έρχεται σα μια προέκταση του δημοτικού χορευτικού τρόπου, με μια κάποια ευρωπαϊκή επίδραση. Δεν ξέρω γιατί, μα πολλές φορές μου θυμίζει -πολύ μακριά όμως- τη γαλλική java.\nΟ σέρβικος που κι η ονομασία του δείχνει την προέλευσή του, είναι ένας γρήγορος ρυθμός και παρουσιάζει ελάχιστο ενδιαφέρον κι αυτό απ’ τη μεριά της δεξιοτεχνίας και μόνο των εκτελεστών και του χορευτή. Χρησιμοποιείται πάρα πολύ λίγο· παραμένει μ’ ένα ματαιόδοξο περιεχόμενο να φαντάξει, μια που ικανοποιεί μόνον το επιδεικτικό μέρος των ποδιών κάποιου χορευτή.\nΟ ζεϊμπέκικος είναι ο πιο καθαρός, συγχρόνως ελληνικός ρυθμός. Ο δε χασάπικος έχει αφομοιώσει μια καθαρή ελληνική ιδιομορφία. Πάνω σ’ αυτούς τους ρυθμούς χτίζεται το ρεμπέτικο τραγούδι, του οποίου παρατηρώντας τη μελωδική γραμμή, διακρίνομε καθαρά απάνω την επίδραση ή καλύτερα την προέκταση του βυζαντινού μέλους. Όχι μόνο εξετάζοντας τις κλίμακες που από το ένστιχτο των λαϊκών μουσικών διατηρούνται αναλλοίωτες, μ’ ακόμη, παρατηρώντας τις πτώσεις, τα διαστήματα και τον τρόπο εκτέλεσης. Όλα φανερώνουν την πηγή, πού δεν είναι άλλη απ’ την αυστηρή κι απέριττη εκκλησιαστική υμνωδία. Όχι πως το δημοτικό τραγούδι δεν έχει κι αυτό στοιχεία διοχετευμένα στο ρεμπέτικο. Μα πολύ λιγότερα. H παρουσία του είναι έντονη, ιδιαίτερα στο ελαφρότερο είδος που περισσότερο το χαρακτηρίζει μια χάρη και μια νησιώτικη ελαφράδα. Παράδειγμα φέρνω, αν θυμάστε, κάπως παλιότερα το «Πάρτη βάρκα στο λιμάνι - κάτω στο Πασαλιμάνι» καθώς και το γνωστότατο «Ανδρέα Zέππo». Και τα δυο έχουν πολύ έντονα πάνω τους τη σφραγίδα του δημοτικού μας τραγουδιού. Μα για να εξηγήσουμε τη βασική αυτή προέκταση του βυζαντινού μέλους στο ρεμπέτικο, αρκεί να δούμε πόσο κοινή ατμόσφαιρα δημιουργούσε η παρακμή του Βυζαντίου με τη δικιά μας σήμερα.\nΑτμόσφαιρα το ίδιο καταπιεστική, το ίδιο ασαφής, άσχετα αν στα χρόνια εκείνα προερχόταν από ένα λαθεμένο ξόδεμα θρησκευτικού συναισθήματος. Έτσι τα εκφραστικά στοιχεία του ετoιμόρoπoυ Βυζαντίου με την άμεση παθητικότητά τους βρίσκουν οικεία ατμόσφαιρα μες στο ρεμπέτικο -το σύγχρονο λαϊκό μέλος- για ν’ αναπτυχθούν και να συνθέσουν τη σημερινή εκφραστική μορφή μιας το ίδιο έντονης παθητικότητας.\nΕξετάζοντας τώρα το ύφος του τραγουδιού βρίσκομε ευθύς εξαρχής το βασικό εκείνο χαρακτήρα του συγκρατημένoυ, που μόνο επειδή είναι γνήσια ελληνικό, μπορεί και το κρατεί με τόση συνέπεια. Και στη μελωδία και στα λόγια και στο χορό, δεν υπάρχει κανένα ξέσπασμα, καμιά σπασμωδικότητα, καμιά νευρικότητα. Δεν υπάρχει πάθος. Υπάρχει ή ζωή με την πιο πλατιά έννοια. Όλα δίνονται λιτά, απέριττα με μια εσωτερική δύναμη που πολλές φορές συγκλονίζει. Μήπως αυτό δεν είναι το κύριο και μεγάλο στοιχείο που χαρακτηρίζει την ελληνική φυλή; Και ακόμα ολάκερο το λαμπρό μεγαλείο της αρχαίας τραγωδίας και όλων των αρχαίων μνημείων, δεν βασίζεται πάνω στην καθαρότητα, στη λιτή γραμμή και προπαντός στο απέραντο αυτό sostenuto που, προϋποθέτει δύναμη, συνείδηση και πραγματικό περιεχόμενο; Ποια από τις καλές τέχνες στον τόπο μας σήμερα μπορεί να περηφανευτεί ότι κράτησε τη βασική αυτή ελληνικότητα -τη μοναδική άξια κληρoνoμιά που έχουμε πραγματικά στα χέρια μας- για τη σύνθεσή της. Ποια μουσική μας μπορεί να ισχυριστεί σήμερα ότι βρίσκεται πέρα απ’ το βυζαντινό μέλος, πέρα απ’ το δημοτικό τραγούδι και στη χειρότερη περίπτωση πέρ’ απ τις σπασμένες αρχαίες κολώνες του Παρθενώνος και του Ερεχθείου, ότι βρίσκεται εκεί που όλα αυτά βρεθήκανε στην εποχή τους;\nΕπιτρέψατέ μου τώρα να σάς παρουσιάσω δυο από τους πιο γνήσιους και πιο δημοφιλείς εκπροσώπους της σύγχρονης ελληνικής λαϊκής μουσικής· τον Μάρκο Bαμβακάρη και τη Σωτηρία Μπέλλου με το συγκρότημά της. (Είσοδος)\nΜε την ευκαιρία τώρα που θ΄ ακούσουμε το γνωστότατο «Άνοιξε - άνοιξε» του Παπαϊωάννου θα ‘θελα να ‘λεγα λίγα λόγια για τη σημασία του και το σταθμό που φέρνει στη ρεμπέτικη φιλολογία του τραγουδιού, ζητώντας βέβαια πρώτα συγγνώμη απ’ τους αγαπητούς μουσικούς για τη μικρή αυτή παρεμβολή.\nΛίγο πριν απ’ τον πόλεμο του ’40 ο Tσιτσάνης τραγούδησε για πρώτη φορά το «Αρχόντισσα μου μάγισσα τρανή- κουράστηκα για να σε αποκτήσω». Ήταν ένας μεγαλοφυής σχεδιασμός -μπορώ να πω- πάνω στο ερωτικό θέμα, που η δύναμή του και η αλήθεια του μας φέρνει κοντά στον «Ερωτόκριτο» του Κορνάρου και μετά από εκατοντάδες χρόνια κοντά στο «Ματωμέvο Γάμο» του Λόρκα. Η μελωδική του γραμμή αφάνταστη σε περιεκτικότητα και σε λιτότητα πλησιάζει τον Μπαχ. Αυτό το τραγούδι ορθώθηκε για να αντιμετωπίσει μια τυραννισμένη και δύσκολη εποχή και στάθηκε η πρώτη δυνατή φωνή μιας γενιάς.\nΠριν δυο χρόνια ο ίδιος ο Τσιτσάνης τραγούδησε για πρώτη φορά πάλι αυτούς τους στίχους «Νύχτωσε χωρίς φεγγάρι - το σκοτάδι είναι βαθύ - κι όμως ένα παλικάρι δεν μπορεί να κοιμηθεί», ο ερωτισμός προχωράει και θίγει ακέραια το ανικανοποίητο, δίδοντας μια τόσο λεπτή μα τόσο έντονη αίσθηση μιας βαριάς ατμόσφαιρας, λες και προμηνούσε ένα άγχος, μια καταιγίδα. Φέτος -ο Παπαϊωάννου αυτή τη φορά- μας δίνει ολάκερο αυτό το άγχος με μια δυνατή κραυγή πια- η μοναδική μες στα ρεμπέτικα, και γι’ αυτό τόσο αληθινή με το «Άνοιξε – άνοιξε». Δεν ξέρω, αλλά σ’ αυτά τα τρία τραγούδια υπάρχει ένας συνδετικός κρίκος που δίνει ξεκάθαρα και μοναδικά το τραγικό στην ερωτική μας περιοχή. «Άνοιξε» (τραγούδι).\nΘα μπορούσα ακόμα να μιλήσω για τις ταβέρνες και το κέντρον διασκεδάσεως «ο Μάριος» καθώς και για τον «Παναγάκη» κοντά στον Αϊ-Παντελεήμονα όπου κάθε βράδυ ο Bαμβακάρης και η Μπέλλου λειτουργούν πάνω στην τέχνη τους. Θα μπορούσα να μιλήσω και για βροχερές νύχτες όπου με λάμπες του πετρόλαδου φωτίζονταν οι σκιές ενός πλήθους που όλοι μαζί τραγουδούσαν ήρεμα, λες και πιστεύανε στην αιωνιότητα. Ακόμη θα μιλούσα για το χορό του κομπολογιού όπου ένα παλικάρι μ’ ένα γαρύφαλo στο στόμα γίνεται ένα μικρό κουβάρι γύρω απ’ το κεχριμπαρένιο λαμπρό κομπολόι - θα μπορούσα να ‘λεγα τόσα πολλά που να μην έφταναν ώρες ολάκερες να μιλάω λες κι είμαι μοναχός μου.\nΜάνος Χατζιδάκις 1949\n(Το κείμενο της διάλεξης βρέθηκε από τον Θάνο Φωσκαρίνη στο αρχείο του Φοίβου Ανωγειανάκη και της Έλλης Νικολαΐδου)\nΤελευταία Ενημέρωση στις Τρίτη, 22 Νοέμβριος 2016 01:34


Sebastian Bear-McClard: Ποιος είναι ο άντρας της Emily Ratajkowski\nAP Images Evan Agostini\nΟ σεναριογράφος, σκηνοθέτης και παραγωγός που έκλεψε την καρδιά του πιο γνωστού μοντέλου του πλανήτη.\nΓια όσους δεν το γνωρίζουν η Emily Ratajkowski δεν είναι πλέον ελεύθερη. Το 28χρονο super model παντρεύτηκε πριν από περίπου ένα χρόνο τον εκλεκτό της καρδιά της, Sebastian Bear-McClard, σε μια μυστική τελετή με ελάχιστους καλεσμένους, ενώ γενικά τους αρέσει να κρατούν πολύ χαμηλό προφίλ όσον αφορά τα προσωπικά τους.\nΟι δυο τους άρχισαν να βγαίνουν μόλις λίγους μήνες πριν τον γάμο, αλλά ουσιαστικά γνωρίζονται αρκετό καιρό πιο πριν. Μέχρι να παντρευτούν ελάχιστοι γνώριζαν την ύπαρξή του στη ζωή της Ratajkowski. Πλέον πηγαίνουν μαζί σε διάφορα events και gala, ενώ έχουν ανεβάσει και κάποιες ρομαντικές φωτογραφίες τους στο Instagram. Σε αυτό της Emily, βασικά, μιας και ο άντρας της έχει σβήσει το λογαριασμό του για κάποιο λόγο, θέλοντας να κρατήσει μακριά από το πρόσωπό του τα φώτα της δημοσιότητας.\nΗ πιο πρόσφατη κοινή τους έξοδος ήταν στην πρεμιέρα της ταινίας Uncut Gems, στην οποία ο McClard είναι παραγωγός. Η Emily τον συνόδευσε στο μαύρο χαλί και παράλληλα ανέβασε μερικά stories με τον άντρα της στα social media.\nΗ δημοσίευση κοινοποιήθηκε από το χρήστη Emily Ratajkowski (@emrata) στις 23 Φεβ, 2018 στις 1:32 μμ PST\nΜάλιστα, έχουν προσθέσει και ένα νέο μέλος στην οικογένειά τους, ένα κουτάβι που το ονόμασαν Colombo και τον βγάζουν συχνά βόλτες στη Νέα Υόρκη. Αλλά ποιος είναι τελικά ο Sebastian Bear-McClard και πώς κατάφερε να κερδίσει την καρδιά της Em Rata;\nO Bear-McClard έχει εργαστεί ως σεναριογράφος, σκηνοθέτης, παραγωγός και ηθοποιός. Πρόσφατα, όπως είπαμε, ήταν και ο παραγωγός της ταινίας Uncut Gems με πρωταγωνιστή τον Adam Sandler και την Julia Fox. Επίσης, έχει υπάρξει παραγωγός στην ταινία ‘Heaven Knows What’, η οποία αφορά έναν άστεγο ναρκομανή στους δρόμους της Νέας Υόρκη, καθώς και το ‘Good Time’, με τον Robert Pattinson.\nΗ δημοσίευση κοινοποιήθηκε από το χρήστη Emily Ratajkowski (@emrata) στις 10 Σεπ, 2019 στις 6:38 πμ PDT\nΕκτός από παραγωγός, έχει σκηνοθετήσει και κάποιες ταινίες μικρού μήκους, ενώ η τελευταία φορά που έπαιξε ως ηθοποιός σε ταινία ήταν το μακρινό 2006 στο ‘The Minority’, στο οποίο πέρασε και δεν ακούμπησε.\nΌσο για το πώς γνωρίστηκαν με την Emily; Εδώ οι λεπτομέρειες είναι κάπως ασαφείς, αλλά ξέρουμε πως είναι γνωστοί εδώ και πάρα πολύ καιρό. “H Emily ξέρει τον Sebastian πολλά χρόνια. Ήταν σε μια κοινή παρέα, δεν της ήταν άγνωστος”, είπε άτομο του κύκλου τους στο Us Weekly.\nΗ πρώτη φορά που εμφανίστηκαν μαζί στο φακό των φωτογράφων ήταν τον περσινό Φεβρουάριο, την ημέρα του Αγίου Βαλεντίνου (14/2), όταν πήγαν σε ένα event στο Λος Άντζελες. Μόλις εννέα ημέρες πριν είχαν παντρευτεί χωρίς να το καταλάβει κανείς.\nΗ δημοσίευση κοινοποιήθηκε από το χρήστη Emily Ratajkowski (@emrata) στις 20 Οκτ, 2019 στις 9:04 πμ PDT\nΟ άντρας της Ratajkowski είναι πολύ καλός φίλος με τον Josh Ostrovsky, τον γνωστό από τον λογαριασμό του στο Instagram (όπου έχει 11 εκ. Followers) The Fat Jewish, o οποίος μάλιστα ήταν και στον γάμο του ζευγαριού. Ο Bear-McClard επίσης περνάει αρκετό χρόνο με τον Robert Pattinson, αλλά και τον συνάδελφό του παραγωγό, Oscar Boyson.\nΟ 38χρονος σύζυγος του super model, πριν να γνωρίσει την Emily, έβγαινε με την ξανθιά καλλονή Suki Waterhouse, επίσης μοντέλο. Μάλλον έχει συγκεκριμένο μοτίβο όταν πρόκειται να διαλέξει γυναίκες. Οι υπόλοιπες σχέσεις του δεν είναι γνωστές, αφού δεν θα τον έλεγε κανείς και τον αγαπημένο άνθρωπο τον paparazzi. Όλα αυτά βέβαια πριν την Ratajkowski, γιατί πλέον τον ακολουθούν σχεδόν παντού.\nΗ δημοσίευση κοινοποιήθηκε από το χρήστη Emily Ratajkowski (@emrata) στις 23 Ιούν, 2019 στις 12:34 μμ PDT\nΟι γονείς του Sebastian Bear-McClard είναι επίσης στο χώρο των τεχνών. Η Liza Bear, η μητέρα του, είναι σκηνοθέτης, παραγωγός και σεναριογράφος, ενώ έχει ιδρύσει και δύο καλλιτεχνικά περιοδικά, το Avalanche και το Bomb. Ο πατέρας του, Michael McClard, είναι καλλιτέχνης και έχει κάνει αρκετές εκθέσεις στο Μουσείο Σύγχρονης Τέχνης της Νέας Υόρκης.\nΑν δούμε τώρα την περιουσία του Sebastian Bear-McClard, αυτή είναι διπλάσια από αυτή της Ratajkowski. Ο άντρας της έχει μια περιουσία που φτάνει τα 12.000.000 δολάρια, με την Em Rata να έχει περίπου τα μισά. Μάλιστα, δεν διστάζει να τον υπερασπιστεί δημόσια όποτε χρειάζεται, όπως πριν μερικούς μήνες όταν διέρρευσε μια φήμη πως χρωστάει ενοίκια ύψους 120.000 δολαρίων, με τη γυναίκα του να βάζει τα πράγματα στη θέση τους μέσω του λογαριασμού της στο twitter.\nHusband is 38, not 31. He’s an independent movie producer so people thinking he’s rich is real nice but not based in fact. He was raised in the neighborhood he lives in now, both of his parents are artists who were priced out of their homes in downtown New York. I moved in w/…— Emily Ratajkowski (@emrata) 25 Μαρτίου 2019\nΑυτό που προκαλεί εντύπωση και το αποκάλυψε η ίδια η Ratajkowski στο talk show του Jimmy Fallon ήταν πως ο Sebastian της έκανε πρόταση γάμου σε ένα εστιατόριο, χωρίς να έχει μαζί του δαχτυλίδι, μιας και ήταν μια τελείως αυθόρμητη απόφαση. “Δεν είχε δαχτυλίδι και στην αρχή ήμουν έτοιμη να αρνηθώ, μετά πήρε το συνδετήρα με τον οποίο ήρθε ο λογαριασμός, τον μετέτρεψε σε δαχτυλίδι και σκέφτηκα πόσο ρομαντικό είναι αυτό”. Μετά από λίγο καιρό βέβαια της πήρε και κανονικό.\nΝα σημειωθεί επίσης πως ο άντρας της δεν βρίσκεται πίσω από τις περισσότερες φωτογραφίες που ανεβάζει η Em Rata στο Instagram, μιας και όπως είπε η ίδια “είναι καλός φωτογράφος, αλλά όχι ο ιδανικός για φωτογραφίες του Instagram”. Οπότε απλά τις βλέπει από απόσταση.\nΗ δημοσίευση κοινοποιήθηκε από το χρήστη Emily Ratajkowski (@emrata) στις 20 Αύγ, 2019 στις 9:35 πμ PDT\nΌπως και να ‘χει πάντως είναι ο άνθρωπος που έκανε χιλιάδες άνδρες πάνω στον πλανήτη γη να τον ζηλεύουν, κλέβοντας την καρδιά ενός από τον κορυφαίων super models της δεκαετίας που πέρασε. Και μπράβο του.


Φιλοσοφικά και Ψυχολογικά Θέματα: Λογική και Φιλοσοφία\nΗ Λογική ως μέρος του ερευνητικού πεδίου της φιλοσοφίας\nΣτην αρχαία ελληνική γραμματεία, μια από τις έννοιες της λέξης «λόγος» είναι η δύναμη της διάνοιας, η λογική σκέψη, η αιτιολόγηση, η επιχειρηματολογία, ενώ λογικός είναι ο έχων ορθό λόγο ή κρίση, ο ικανός στη λογική σκέψη, ο εύλογος. Σχεδόν μέχρι τις μέρες μας, η λογική οριζόταν ως η επιστήμη της ανθρώπινης σκέψης ή η επιστήμη που μελετά τους νόμους της σκέψης ή, για ορισμένους, τους νόμους της ορθής σκέψης. Όμως, σε σύνθετες καταστάσεις κανείς δεν μπορεί να αρνηθεί την επιρροή του συναισθηματικού παράγοντα στην ανθρώπινη σκέψη.\nΣύμφωνα με τους αρχαίους στοχαστές, η λογική είναι η τέχνη που τυποποιεί τη συλλογιστική διαδιακασία βάσει των νόμων της σκέψης, προκειμένου να διατυπώνουμε ορθά και έγκυρα επιχειρήματα (Αριστοτελική Λογική «Αναλυτικά Πρότερα»). Αυτό συμβαίνει, γιατί η γλώσσα είναι συχνά ασαφής λόγω των πολλών συμφραζομένων και της πολυσημίας των λέξεων. Παρόλ’αυτά στην αρχαιότητα δεν αποτελούσε αυτοτελή κλάδο, αλλά μια τέχνη που βρίσκεται στη βάση της φιλοσοφικής έρευνας, το εργαλείο, δηλαδή, για την υποστήριξη των γενικότερων φιλοσοφικών θεωριών και μεθόδων.\nΟι σοφιστές ως δάσκαλοι της ρητορικής τέχνης, που δίδασκαν τα αναγκαία εφόδια στους γόνους πλούσιων αθηναϊκών οικογενειών, προκειμένου να σταδιοδρομήσουν στην πολιτική, ασχολήθηκαν με την τέχνη της πειθούς, δηλαδή με τις τεχνικές των έγκυρων και πειστικών επιχειρημάτων, αλλά και με την εριστική, δηλαδή την τέχνη αναίρεσης των απόψεων που υποστηρίζουν οι άλλοι με αληθοφανή και παραπειστικά επιχειρήματα(σοφίσματα). Παρόλ’ αυτά οι σοφιστές δεν ασχολήθηκαν ουσιαστικά με τη λογική, αλλά με την επαρκή υποστήριξη δύο αντίθετων απόψεων(δισσοί λόγοι):»Νόμιζαν ότι τους εκπαιδεύουν, χωρίς να τους μαθαίνουν μια τέχνη, αλλά το προϊόν μιας τέχνης»(Αριστοτέλης, Περί σοφιστικών ελέγχων).\nΟ φιλόσοφος που θεωρείται θεμελιωτής της λογικής ήταν ο Αριστοτέλης. Ήταν ο πρώτος που ασχολήθηκε επιστημονικά με τη συστηματική μελέτη λογικών θεμάτων, ταξινομώντας τις διάφορες μορφές προτάσεων και έγκυρων επιχειρημάτων και διαμόρφωσε ένα αυστηρό σύστημα λογικών κανόνων, που ονομάστηκε Τυπική Λογική Η λογική του παρέμεινε αναλλοίωτη σχεδόν ως το 19ο αι.και οι μεταγενέστεροι μελετητές ονόμασαν τα 6 συνολικά έργα της λογικής του «Όργανον» , γεγονός που αποδεικνύει ότι εξέλαβε τη λογική ως εργαλείο, ως το πρώτο σκαλοπάτι της φιλοσοφικής έρευνας.\nΣήμερα, η λογική του Αριστοτέλη θεωρείται ξεπερασμένη, γιατί είναι μια λογική όρων(Λογική κατηγορημάτων). Διαμελίζει τις προτάσεις σε όρους (υποκείμενο και κατηγόρημα) και στη συνέχεια δομεί συλλογισμούς με την πρόσθεση ή την αφαίρεση του ρήματος «είναι ή δεν είναι». Μια πλήρης, όμως, τυπική λογική απαιτεί τόσο τη λογική όρων όσο και τη λογική προτάσεων, ένα κενό που θα συμπληρώσουν αργότερα οι Στωικοί φιλόσοφοι και κυρίως ο Χρύσιππος, που διαμόρφωσαν μια λογική προτάσεων, ὀπου η πρώτη προκείμενη είναι υποθετική πρόταση και το συμπέρασμα προκύπτει από τη σχέση των προτάσεων μεταξύ τους π.χ. :\nΑν ένα κράτος συμμετείχε στους Ολυμπιακούς Αγώνες στην αρχαιότητα, ανήκε στο ελληνικό έθνος.\nΟι Μακεδόνες συμμετείχαν πάντοτε στους Ολυμπιακούς Αγώνες.\nΆρα οι Μακεδόνες ανήκαν στο ελληνικό έθνος.\nΗ Λογική ως αυτοτελής φιλοσοφικός ή επιστημονικός κλάδος...\nΣύμφωνα με τις σύγχρονες απόψεις, η Λογική δεν αποτελεί εργαλείο, αλλά ιδιαίτερο κλάδο της φιλοσοφίας. Κάποιοι μάλιστα τη θεωρούν αυτόνομη επιστήμη, που συγγενεύει περισσότερο με τα μαθηματικά. Έτσι, τα πορίσματά της στηρίζονται σε νέες γλωσσοαναλυτικές τάσεις της φιλοσοφικής έρευνας.\nΗ μελέτη της Λογικής έμεινε για αιώνες προσκολλημένη στην τυπολογία του Αριστοτέλη, καθώς οι Άραβες και Χριστιανοί φιλόσοφοι Μεσαίωνα ασχολήθηκαν με το διεξοδικό σχολιασμό των έργων Αριστοτέλη. Η κατάσταση αυτή άλλαξε από τα τέλη του 17ου αιώνα με το έργο του Λάιμπνιτς, που διατύπωσε τις αρχές μιας νοηματικής μαθηματικής γλώσσας και εγκαινίασε την ιστορία της Μαθηματικής ή Συμβολικής Λογικής.\nΗ αναζωπύρωση του ενδιαφέροντος από φιλοσόφους και μαθηματικούς για τη λογική ουσιαστικά ξεκίνησε από τα μέσα του 19ου αι., όταν κορυφαίοι στοχαστές , όπως οι Άγγλοι μαθηματικοί και λογικοί φιλόσοφοι, Αουγκούστους ντε Μόργκαν, Τζορτζ Μπουλ και Μπέρχαρντ Μπολζάνο εδραίωσαν τη «συμβολική» ή «μαθηματική» λογική. Μελέτησαν τις λειτουργικές ιδιαιτερότητες και τις μορφοποίησαν με τέτοιο τρόπο, ώστε να μην εκφράζονται λεκτικά, αλλά με όρους και σύμβολα από τα μαθηματικά.\nΣτις αρχές του 20ού αιώνα, η στροφή της Λογικής προς τα μαθηματικά ενισχύθηκε και στη νέα μαθηματική θεωρία των συνόλων παρατηρούνται «λογικές αντινομίες», που δεν ήταν ξεκάθαρα μαθηματικά προβλήματα, αλλά λογικά προβλήματα, που η τυπική λογική δεν μπορούσε να εξαλείψει.\nΜέχρι σήμερα, στα πλαίσια της μαθηματικής λογικής έχουν διαμορφωθεί τρεις σχολές:η αλγεβρική (Περς, Βεν), η λογιστική (Φρέγκε, Ράσελ) και η φορμαλιστική, που είναι καθαρά προτασιακή (Χίλμπερτ). Στις μέρες μας, εμφανίζονται και άλλες, όπως η τροπική λογική, που σχετίζεται με την τεχνητή νοημοσύνη των υπολογιστών. Ωστόσο, η λογική σήμερα θεωρείται ανεξάρτητη επιστήμη, ενώ τα μαθηματικά αποτελούν ένα μόνο κλάδο της.\nΑναρτήθηκε από Σοφία Κανιάκα στις 5:02 μ.μ.\nΕτικέτες Λογική και Φιλοσοφία


Ελληνική Λεγεώνα: 15% των γερμανικών εξαγωγών όπλων και 12% των γαλλικών πλήρωσε η Ελλάδα ..επί ΔΝΤ\n15% των γερμανικών εξαγωγών όπλων και 12% των γαλλικών πλήρωσε η Ελλάδα ..επί ΔΝΤ\n“Υπάρχουν συμβάσεις,αλλά υπάρχουν και μίζες”,είπε στη Βουλή ο Δημήτρης Παπαδημούλης του ΣΥΡΙΖΑ ζητώντας να παγώσουν εδώ και τώρα οι συμβάσεις για τα δύο γερμανικά υποβρύχια που παρήγγειλε η κυβέρνηση Παπανδρέου και έδωσε δύο ποσοστά που δείχνουν ότι όσοι δανείζουν την Ελλάδα …κερδίζουν:\nΣύμφωνα με το βουλευτή:\n· «Η Ελλάδα του μνημονίου, η Ελλάδα της σκληρής μονόπλευρης λιτότητας, αγοράζει το 15% των γερμανικών εξαγωγών σε όπλα και το 12% των γαλλικών εξαγωγών σε όπλα. Αυτή είναι η πολιτική σας; »\n· «Κάνατε κάποια αγωγή για να πάρετε λεφτά; Χρησιμοποιήσατε την απόφαση του γερμανικού δικαστηρίου για να παγώσετε τα δύο γερμανικά υποβρύχια να γλιτώσουμε το 1 δισεκατομμύριο;\n· Χρησιμοποιήσατε αυτήν την καταδίκη για να επαναδιαπραγματευτείτε την πανάκριβη τιμή που είχε μέσα και τις μίζες; Στείλατε κανέναν φυλακή; Κάνατε καμία δήλωση ότι αργοπορεί η ελληνική δικαιοσύνη;»\nΟ βουλευτής του ΣΥΡΙΖΑ επικαλούμενος την - με γερμανική δικαστική βούλα- αποδεδειγμένη τακτική της εταιρίας Ferrostaal να "λαδώνει" αξιωματούχους χωρών για την παραγγελία υποβρυχίων σε Πορτογαλία και Ελλάδα καθώς και το πρόστιμο 140 εκατ. ευρώ που επιβλήθηκε στην εταιρεία αλλά και την καταδίκη δυο αξιωματούχων της Ferrostaal σε ποινή φυλάκισης δύο ετών, επεσήμανε:\n« Η υπόθεση των τεσσάρων γερμανικών υποβρυχίων είναι μια αμαρτωλή υπόθεση. Αγοράστηκαν πανάκριβα και η αγορά τους στην Ελλάδα συνδέεται με μίζες.\nΣτη Γερμανία για αυτήν την αγορά η FERROSTAAL, που τα πούλησε στην Ελλάδα, καταδικάστηκε σε πρόστιμο 140 εκατομμυρίων ευρώ και δύο Γερμανοί αξιωματούχοι πήγαν φυλακή.\nΣτην Ελλάδα δεν έχει επιβληθεί κανένα πρόστιμο στη FERROSTAAL, ούτε καν έχετε ζητήσει ένα ευρώ. Κανείς ακόμα δεν έχει κάτσει στο εδώλιο, Πόσω μάλλον να πάει φυλακή και επιπλέον προχωράτε κανονικά στην προμήθεια των αμαρτωλών υποβρυχίων”.\nΟ κ.Παπαδημούλης αναφέρθηκε εκτενώς και στο θέμα των φρεγατών Fremm:\n“Τι ακριβώς γίνεται με αυτές τις φρεγάτες; Διαβάζω στον διεθνή Τύπο ότι, όπως οι Γερμανοί απαιτούν το μερτικό τους, το απαιτούν και οι Γάλλοι. Υπάρχει πίεση; Έχουν αναληφθεί δεσμεύσεις; Έχει παγώσει αυτή η προμήθεια, ναι ή όχι; Διότι, ακούγοντας τον κ. Αβραμόπουλο, που είναι ο μάστορας της γενικότητας, άλλες φορές λέει «ναι, έχουν παγώσει» και άλλες φορές το αφήνει ανοιχτό.\nΣτην Επιτροπή Εξωτερικών Υποθέσεων, που είναι αρμόδια, ο κ. Αβραμόπουλος πριν από λίγες εβδομάδες τα είπε μπερδεμένα και διαβάζω ότι έχει προγραμματιστεί και ένα ταξίδι στη Γαλλία με αντικείμενο τις φρεγάτες. Πείτε μας, λοιπόν: Έχετε καταθέσει ως Κυβέρνηση τώρα ή παλιότερα στη διάρκεια του μνημονίου πρόταση στην τρόικα, στους Γερμανούς, στους Γάλλους, κάποια εξοπλιστικά προγράμματα, από τα οποία βγάζουν της Παναγιάς τα μάτια οι βιομηχανίες τους με μίζες, να παγώσουν, να ακυρωθούν; Εάν ναι, εάν το διεκδικήσατε, τι σας απάντησαν; Εάν όχι, με ποια καρδιά, με ποιο κουράγιο, με ποια λογική κόβετε μισθούς, συντάξεις, επιδόματα ανεργίας, το κοινωνικό κράτος και δεν τολμάτε να κόψετε αυτά τα εξοπλιστικά προγράμματα;”\nΑναρτήθηκε από Helios στις Σάββατο, Μαρτίου 31, 2012


Ανθρωποκτονία ο θάνατος της 22χρονης Πετίτο- Τι έδειξε η νεκροψία, πού μπορεί να βρίσκεται ο σύντροφός της [εικόνες] - Πρώτη Καθημερινή Εφημερίδα\nΑνθρωποκτονία ο θάνατος της 22χρονης Πετίτο- Τι έδειξε η νεκροψία, πού μπορεί να βρίσκεται ο σύντροφός της [εικόνες]\n22 Σεπτεμβρίου, 2021 11:56\nΤραγικός είναι ο επίλογος στην εξαφάνιση της 22χρονης Γκάμπι Πετίτο, καθώς η νεκροψία που πραγματοποιήθηκε χθες επιβεβαίωσε ότι το πτώμα που βρέθηκε την Κυριακή, ανήκει στη νεαρή γυναίκα. Την ίδια ώρα, οι Αρχές ερευνούν ένα βίντεο που δείχνει έναν άνδρα ο οποίος μοιάζει με τον εξαφανισμένο σύντροφό της.\nΤο σώμα της Πετίτο βρέθηκε σε ένα απομακρυσμένο σημείο ενός εθνικού δάσους του Γουαϊόμινγκ. «Το FBI και οι συνεργάτες μας παραμένουν αφοσιωμένοι στο να διασφαλίσουν πως οποιοσδήποτε είναι υπεύθυνος ή συνένοχος στο θάνατο της Γκάμπι Πετίτο, θα λογοδοτήσει για τις πράξεις του» ανέφερε ο Μάικλ Σνάιντερ, Ειδικός Αντιπρόσωπος του FBI στο Ντένβερ. «Όποιος έχει πληροφορίες σχετικά με τον ρόλο του κου Λόντρι σε αυτό το θέμα ή την τρέχουσα τοποθεσία του, ας επικοινωνήσει με το FBI» πρόσθεσε.\nΕίναι αυτός ο εξαφανισμένος σύντροφος της Γκάμπι Πετίτο;\nΩστόσο, οι «ερευνητές» των μέσων κοινωνικής δικτύωσης έχουν επισημάνει ότι το σακίδιο του άνδρα που φαίνεται στην κάμερα, είναι παρόμοιο με αυτό που απεικονίζεται στις φωτογραφίες του Λόντρι στο Instagram. «Φαίνεται πως ο τύπος από το βίντεο του Σαμ Μπας στο Μπέικερ της Φλόριντα, έχει το ίδιο σακίδιο με του Μπράιαν Λόντρι. Θα μπορούσε τελικά να είναι αυτός» έγραψε ένας χρήστης του Twitter.\nΟι γονείς του Λόντρι είπαν στις αρχές πως είχε φύγει από το σπίτι του την περασμένη Τρίτη, με ένα σακίδιο στον ώμο, προκειμένου να πάει για πεζοπορία και δεν επέστρεψε ποτέ. Τα συνεργεία αναζήτησης τον έψαχναν χθες στο Carlton Reserve, στην κομητεία Σαρασότα, όπου φέρεται να εγκατέλειψε το Ford Mustang.\nΗ 22χρονη, η οποία καταγόταν από το Μπλου Πόιντ εξαφανίστηκε μυστηριωδώς στα τέλη του περασμένου μήνα, εν μέσω ενός ταξιδιού με το φίλο της, Μπράιαν Λόντρι, ο οποίος επίσης αγνοείται επί του παρόντος. Η υπόθεση έχει συγκλονίσει την Αμερική, με πολλούς χρήστες των μέσων κοινωνικής δικτύωσης να προσπαθούν να βοηθήσουν όπως μπορούν.\nΗ 22χρονη Πετίτο μίλησε για τελευταία φορά με την οικογένειά της στις 25 Αυγούστου και η εξαφάνισή της δηλώθηκε στις 11 Σεπτεμβρίου – 10 ημέρες αφότου ο 23χρονος σύντροφός της, Μπράιαν Λόντρι επέστρεψε στο σπίτι τους στο Νορθ Πορτ της Φλόριντα χωρίς εκείνη.\nΟ Λόντρι, ο οποίος σύμφωνα με τις Αρχές θεωρείται «άτομο ενδιαφέροντος» για την υπόθεση της Πετίτο, αλλά δεν του έχουν ακόμη ασκηθεί ποινικές διώξεις, εξαφανίστηκε την περασμένη εβδομάδα, πυροδοτώντας ένα ανθρωποκυνηγητό για την εύρεσή του σε ένα φυσικό καταφύγιο της κομητείας Σαρασότα.\nΠροηγούμενο άρθροΚρυμμένος θησαυρός κάτω από την Αγία Σοφία\nΕπόμενο άρθροTo πιο παλαιό γαλακτοπωλείο της Πάτρας που είναι και γκαλερί σύγχρονης τέχνης!


ΚΡΥΠΤΟΝΟΜΙΣΜΑΤΑ: ΟΙ ΣΥΝΑΛΛΑΓΕΣ ΜΟΛΥΝΟΥΝ ΤΟ ΠΕΡΙΒΑΛΛΟΝ\nΤα ΚΡΥΠΤΟΝΟΜΙΣΜΑΤΑ πρόκειται για ηλεκτρονικό χρήμα. Μέχρι στιγμής υπάρχουν 6.489 κρυπτονομίσματα, με συνολική κεφαλαιοποίηση αγοράς $1.880.460.292.953. Τα περισσότερα από αυτά χρησιμοποιούν μια Κατανεμημένη Βάση Δεδομένων, δηλαδή το σύστημα του Blockchain.\nΚΡΥΠΤΟΝΟΜΙΣΜΑΤΑ: ΤΑ ΧΑΡΑΚΤΗΡΙΣΤΙΚΑ ΤΟΥΣ\nΤο κυριότερο είναι ο αποκεντρωτικός χαρακτήρας του και μέσω αυτού η ανθεκτικότητά του σε κάθε μορφής προσπάθεια για έλεγχο και παρέμβαση. Μεταξύ άλλων, τα χαρακτηριστικά τους είναι:\nΗ ΚΙΝΑ ΚΑΤΑ ΤΩΝ ΚΡΥΠΤΟΝΟΜΙΣΜΑΤΩΝ\nΤο Σεπτέμβρη του 2021 η Κίνα «μπλόκαρε» τα κρυπτονομίσματα. Μάλιστα, η Λαϊκή Τράπεζα της Κίνας δήλωσε ότι τα ψηφιακά νομίσματα «δεν είναι νόμιμα και δεν πρέπει, ούτε μπορούν και να χρησιμοποιηθούν ως νόμισμα στην αγορά». «Δεν έχουν την ίδια νομική ισχύ με το παραστατικό χρήμα καθώς εκδίδονται από μη νομισματικές αρχές και χρησιμοποιούν τεχνολογία κρυπτογράφησης», ανέφερε.\nΌμως πώς πάρθηκε η συγκεκριμένη απόφαση; Μετά από την απαγόρευση της κινεζικής υπερδύναμης να γίνεται εξόρυξη κρυπτονομισμάτων. Επίσης, είχε απαγορεύσει και στα χρηματοπιστωτικά ιδρύματα να προσφέρουν υπηρεσίες κρυπτονομισμάτων.\nΟΜΩΣ ΓΙΑΤΙ ΤΑ ΚΡΥΠΤΟΝΟΜΙΣΜΑΤΑ ΒΛΑΠΤΟΥΝ ΤΟ ΠΕΡΙΒΑΛΛΟΝ;\nΕίναι γνωστό πως το Ελ Σαλβαδόρ θέλει τα κρυπτονομίσματα ως μέρος της οικονομίας του. Δεν είναι παράξενο, καθώς η πρόοδος της τεχνολογίας διευκολύνει όλο και περισσότερο την καθημερινότητά μας. Όπως προαναφέρθηκε και στα χαρακτηριστικά των κρυπτονομισμάτων, το mining ή αλλιώς η εξόρυξη, χρειάζεται μεγάλη κατανάλωση ενέργειας. Κάτι που είναι φυσικό, καθώς χρειάζονται ισχυροί υπολογιστές, που δουλεύουν όλη τη μέρα.\nΣύμφωνα με δημοσίευμα στην επιθεώρηση «Resources, Conservation and Recycling», η παραγωγή αλλά και οι online συναλλαγές με κρυπτονομίσματα έχουν αρνητικό οικολογικό αποτύπωμα. Για παράδειγμα, η συναλλαγή ενός Bitcoin έχει αρνητικές περιβαλλοντικές επιπτώσεις παρόμοιες με αυτές του πετάγματος στα σκουπίδια δύο μεγάλου μεγέθους έξυπνων κινητών τηλεφώνων.\nΕπιπροσθέτως, οι ειδικοί δήλωσαν πως οι υπολογιστές που κάνουν mining, έχουν διάρκεια ζωής μόλις 15 μηνών, κάτι που προκαλεί μόλυνση της ατμόσφαιρας σε πολλά επίπεδα. Μάλιστα, υπολόγισαν ότι μετατρέπονται σε σκουπίδια περίπου 34 χιλιάδες τόνοι υπολογιστών. Συμπληρωματικά, με την αυξανόμενη ζήτηση και χρήση των κρυπτονομισμάτων, ο όγκος των αποβλήτων θα είναι διπλάσιος στο άμεσο μέλλον.\nΕτικέτες:BlockchainConservation and RecyclingminingResearchResourcesΕλ ΣαλβαδόρΚίνακρυπτονομίσματαΛαϊκή Τράπεζα της ΚίναςΜαρία Γερμαντζίδουπεριβάλλον


Αγγελος Βασιλειου, ο 16χρονος παγκοσμιος πρωταθλητης\nΣτις 5 και 6 Οκτωβρίου 2013 πραγματοποιήθηκε στη Λεμεσό της Κύπρου το Παγκόσμιο Πρωτάθλημα Διάθλου και Τριάθλου και ο μόλις 16 ετών πρωταθλητής Άγγελος Βασιλείου κατέκτησε ένα χρυσό και ένα χάλκινο μετάλλιο. Έγινε παγκόσμιος πρωταθλητής στο τρίαθλο, το οποίο περιλαμβάνει 5 εύστοχες βολές από απόσταση 10 μέτρων με λέιζερ πιστόλι, κολύμπι 100 μέτρα και τρέξιμο 800 μέτρα και όλο αυτό τρεις φορές, ενώ κάλυψε τον αγώνα σε 12 λεπτά. Μια μέρα πριν, ο Άγγελος πήρε το χάλκινο μετάλλιο και στο δίαθλο, που περιλαμβάνει 1000 μέτρα τρέξιμο, 200 μέτρα κολύμπι, 1000 μέτρα τρέξιμο, τερματίζοντας πολύ κοντά στους 2 πρώτους. Πρόσφατα, ο ΠΣΑΤ τού απένειμε βραβείο.\nΘ.Θ.: Πού αφιερώνεις το βραβείο που σου απένειμε ο ΠΣΑΤ;\nΑ.Β.: Το συγκεκριμένο βραβείο, αποτέλεσμα σκληρής δουλείας, αφιερώνεται κατά κύριο λόγο στο στενό οικογενειακό μου κύκλο και ιδιαίτερα στον πατέρα μου. Είναι ό,τι λιγότερο μπορώ να κάνω για τη μακροχρόνια στήριξή του, τόσο σε υλικό όσο και σε ψυχολογικό επίπεδο. Και το οφείλω στους προπονητές μου και στην Ελληνική Ομοσπονδία Μοντέρνου Πεντάθλου. Είναι οι άνθρωποι που με έμαθαν να αγωνίζομαι.\nΘ.Θ.: Πόσο καιρό προετοιμαζόσουν για τους αγώνες στην Κύπρο;\nΑ.Β.: Ένα χρόνο, χωρίς σχεδόν καθόλου ελεύθερη ώρα και πολλή κούραση. Όμως, δεδομένου του ότι το άθλημα είναι συνδυαστικό, η αρχή μοιάζει πολύ μακριά.\nΘ.Θ.: Πότε ξεκίνησες;\nΑ.Β.: 11 χρονών, όταν εντάχθηκα στην αγωνιστική ομάδα κολύμβησης του Χαϊδαρίου.\nΘ.Θ.: Είχες άγχος; Ποιος ήταν ο μεγαλύτερός σου αντίπαλος; Η μεγαλύτερη ανησυχία σου;\nΑ.Β.: Πριν τον τελικό και των δυο αγωνισμάτων δεν είχα καθόλου άγχος και νευρικότητα. Ήξερα πως η προετοιμασία μου ήταν πολύ καλή. Μπορεί να μην ήμουν σίγουρος για μετάλλιο, αλλά μετά τους προκριματικούς κι έχοντας δει τους αντιπάλους μου ξεκίνησα τον τελικό με αυτοπεποίθηση. Ευτυχώς όλα πήγαν καλά! Οι μεγαλύτεροί μου αντίπαλοι ήταν ο χρόνος και ο κακός εαυτός μου. Σε ένα αγώνισμα δυναμικό, όπως αυτό, τα λάθη μπορούν να αποβούν μοιραία και ο γρηγορότερος χρόνος κερδίζει. Επομένως όπως μου είπε και ο προπονητής μου, ο κύριος Οικονόμου, «Άσε τους άλλους και κοίτα τον εαυτό σου».\nΘ.Θ.: Ποιοι άνθρωποι σε στήριξαν πέρα από τους γονείς και τον προπονητή σου;\nΑ.Β.: Η Ελληνική Ομοσπονδία Μοντέρνου Πεντάθλου, συγκεκριμένα ο Πρόεδρος, κύριος Αλικάκος. Επίσης, όλο το αθλητικό τμήμα του κολλεγίου Αθηνών και ο σύλλογος ΣΑΚΑ, στον οποίο ανήκω και σαν αθλητής στίβου.\nΘ.Θ.: Ποιος αθλητής είναι το πρότυπό σου;\nΑ.Β: Ο Σπύρος Γιαννιώτης. Είναι ένας αθλητής που χαρακτηρίζεται από θέληση. Από μικρός τον θαύμαζα, όταν δεν είχε όλες αυτές τις διακρίσεις στο αγώνισμα της ανοιχτής θάλασσας. Το απίστευτο με αυτόν τον αθλητή είναι ότι όσο μεγαλώνει τόσο βελτιώνεται σε θέληση και σκληρή δουλειά.\nΘ.Θ.: Έχεις σκεφτεί ποτέ να σταματήσεις τον πρωταθλητισμό; Αν ναι, για ποιους λόγους;\nΑ.Β.: Κάποιοι παραδοσιακοί λένε πως ο αθλητισμός είναι ένα «αλκοολίκι». Έτσι νοιώθω και ‘γω κάθε φορά που σκέφτομαι τον εαυτό μου χωρίς τις τιτάνιες ώρες προπόνησης καθημερινώς, στενοχωριέμαι.\nΘ.Θ.: Τι θα ήταν αυτό που θα μπορούσε να σε σταματήσει;\nΑ.Β.: Το διάβασμα. Προς το παρόν, τα συνδυάζω καλά.\nΘ.Θ.: Ποια είναι η μεγαλύτερη ήττα που έχεις υποστεί στον αθλητισμό;\nΑ.Β.: Δεν μπορώ να θυμηθώ κάποια χαρακτηριστική. Στον πρωταθλητισμό όμως δεν υπάρχουν μόνο νίκες. Από προσωπικές εμπειρίες πάντα αριθμητικά οι ήττες είναι περισσότερες.\nΘ.Θ.: Άγγελε, ποια είναι η μεγαλύτερη θυσία που έχεις κάνει στο βωμό του πρωταθλητισμού;\nΑ.Β.: Η θυσία των φετινών μου διακοπών. Ήμουν πολύ κουρασμένος από πέρυσι και είχα ανάγκη από διακοπές. Παρόλα αυτά, με το παγκόσμιο να πλησιάζει και τις προσδοκίες να μεγαλώνουν, εκεί στα τέλη Ιουλίου ξεκίνησαν τα δύσκολα. Διεθνείς προετοιμασίες και αγώνες. Ο γύρος της Ευρώπης σε 1 μήνα! Αρχικά Ρωσία για 2 βδομάδες, μετά Βουλγαρία για 3. Τέλος, το τελευταίο δοκιμαστικό, το ευρωπαϊκό εφήβων στη Πορτογαλία, για να καταλήξω στη Κύπρο αρχές Οκτωβρίου έτοιμος.\nΘ.Θ.: Μίλησε μου για τις διακρίσεις σου στα Μαθηματικά και τη Φυσική.\nΑ.Β.: Ο πατέρας μου είναι μαθηματικός και έτσι από μικρός μυήθηκα στη, επιστήμη. Η αρχή έγινε στο γυμνάσιο, με τους πανελλήνιους μαθηματικούς διαγωνισμούς. Για τρεις χρονιές ήμουν στη τελευταία φάση του διαγωνισμού. Πέρυσι τον Οκτώβριο, σε ένα διεθνή επιστημονικό διαγωνισμό, τον «Space Olympics», που έγινε στη Ρωσία, πήρα το τρίτο βραβείο στη φυσική. Τέλος, πέρυσι το Μάιο, σε ένα διεθνή ερευνητικό διαγωνισμό στη Θεσσαλονίκη, η εργασία μου βραβεύτηκε ως η καλύτερη και η πιο πρωτότυπη.\nΘ.Θ.: Υπάρχει κοινός παρονομαστής στον αθλητισμό, τα Μαθηματικά και τη Φυσική; Δηλαδή, πώς συνδέονται αυτά τα τρία; Πόσο δύσκολο είναι να συνδυάζεις τη σχολική ζωή, την αθλητική ζωή και την προσωπική ζωή;\nΑ.Β.: Όπως είναι λογικό, κάτι τέτοιο είναι πολύ δύσκολο. Η καθημερινή μου ζωή είναι τόσο γεμάτη από υποχρεωτικές ασχολίες, είτε για τον αθλητισμό είτε για το σχολείο, που ο ελεύθερος χρόνος μπαίνει σε δεύτερη μοίρα. Όσον αφορά την προσωπική ζωή, ο πρωταθλητισμός και το πένταθλο είναι ένα κομμάτι αυτής, οπότε ακόμα και όταν κάνω προπόνηση περνάω καλά.\nΘ.Θ.: Θα έπαιρνες ποτέ αναβολικά αν ο προπονητής σού το συνιστούσε; Χρησιμοποιείς παρόμοιες μεθόδους για καλύτερες επιδόσεις;\nΑ.Β.: Όχι. Πιστεύω στη δύναμη του ανθρώπου και στη θέλησή του. Νομίζω πως μόνο έτσι μπορείς να κάνεις θαύματα. Τα αναβολικά απλά καταστρέφουν τον ανταγωνισμό και αυτό είναι που με ενοχλεί πιο πολύ από όλα. Γιατί θα ήθελα μια μέρα να σταματήσω τον πρωταθλητισμό επειδή εγώ το διάλεξα και όχι επειδή θα αναγκαστώ να «ντοπαριστώ» για να μη χάσω.\nΘ.Θ.: Από ‘δω και πέρα θα λάβες μέρος σε αγώνες;\nΑ.Β.: Επόμενη στάση είναι το Παγκόσμιο Πρωτάθλημα πεντάθλου εφήβων πια τον προσεχή Μάιο. Με μια θέση στην 8άδα, θα κατοχυρώσω και το εισιτήριο για την Ολυμπιάδα Νέων. Ένα στόχο που είχα από παιδί!\nΘ.Θ.: Σου εύχομαι καλή επιτυχία.\nΑ.Β.: Ευχαριστώ πολύ!\nΣυνέντευξη με τη σκηνοθέτη του πολυσυζητημένου "Τζ...\nΗ ΠΟΛΙΤΕΙΑ ΤΩΝ ΕΥΧΩΝ - ΕΝΑΣ ΑΛΛΟΣ ΚΟΣΜΟΣΤαξιδεύουμ...\nΑγγελος Βασιλειου, ο 16χρονος παγκοσμιος πρωταθλητ...


«Ο Εντσάμ θα βοηθήσει την ΑΕΚ να πάρει ξανά πρωτάθλημα!» - AEK Fans Blog | ΑΕΚ Νέα, Μεταγραφές, Ειδήσεις\n«Ο Εντσάμ θα βοηθήσει την ΑΕΚ να πάρει ξανά πρωτάθλημα!»\nby aekfans21.com 6/27/2021 01:29:00 μ.μ.\nΓια την επερχόμενη μεταγραφή του Ολιβιέ Εντσάμ στην ΑΕΚ μίλησε ο παλαίμαχος άσος του Ιωνικού, Γκρεγκ Μπρούστερ!\nΤην εκτίμηση ότι με τον Ολιβιέ Εντσάμ στο δυναμικό της η ΑΕΚ θα καταφέρει να κατακτήσει ξανά το πρωτάθλημα εξέφρασε ο Γκρεγκ Μπρούστερ.\nΟ παλαίμαχος άσος του Ιωνικού, ο οποίος έχει αγωνιστεί και γνωρίζει πρόσωπα και καταστάσεις στην Σκωτία, μίλησε για την επικείμενη μεταγραφή του Γάλλου χαφ στην «Ένωση».\n«Είναι ένας πολύ καλός παίκτης. Θα βοηθήσει την ΑΕΚ να πάρει ξανά το πρωτάθλημα. Είναι ξεκάθαρα ποδοσφαιριστής πρωταθλητισμού, μετά την παρουσία του τόσα χρόνια στη Σέλτικ. Ξέρει τι θα πει σκληρός ανταγωνισμός. Σου σημειώνω πως η λίγκα της Σκωτίας είναι πολύ ανταγωνιστική…», ανέφερε αρχικά στην εφημερίδα Live Sport.\n«Είναι ένας δυναμικός ποδοσφαιριστής. Είχε κάποιες καλές χρονιές με τη Σέλτικ πριν από δύο-τρία χρόνια. Δεν τον έχω δει τελευταία, βέβαια, αλλά από όσα θυμάμαι από εκείνον, παίζοντας στη Σέλτικ, πρόκειται για έναν εξαιρετικά ταλαντούχο και ικανό μέσο, μπου μπορεί να δημιουργήσει για την ομάδα του αλλά και να σκοράρει επίσης. Είναι παίκτης που θα μπει περιοχή, που θα δοκιμάσει το σουτ του και αν έρθει στην ΑΕΚ είμαι σίγουρος πως θα διαπιστώσετε και την ικανότητά του στο σκοράρισμα», πρόσθεσε ο 54χρονος σήμερα Μπρούστερ.\nΚαταλήγοντας, ο Γκρεγκ Μπρούστερ τόνισε: «Είναι ενδιαφέρον να δούμε την εξέλιξή του. Για κάποιους λόγους στη Σέλτικ δεν έχει μέλλον, αλλά είναι ακόμα πολύ μικρός σε ηλικία και έχει πολλά πράγματα να πετύχει στην καριέρα του. Αν καταλήξει στην ΑΕΚ, αυτό θα είναι καλό για εκείνον, γιατί θα παίξει ξανά για μία μεγάλη ομάδα που κυνηγάει τίτλους και ευρωπαϊκές διακρίσεις. Αυτό θα τον βοηθήσει να παραμείνει σε κορυφαίο επίπεδο και ας μην κατάφερε να διακριθεί στο γαλλικό πρωτάθλημα (με τη Μαρσέιγ)».\n«Ο Εντσάμ θα βοηθήσει την ΑΕΚ να πάρει ξανά πρωτάθλημα!» Reviewed by Juker on 6/27/2021 01:29:00 μ.μ. Rating: 5\nTags : ΑΕΚ Ποδόσφαιρο Ολιβιέ Εντσάμ


Η σκοτεινή πλευρά του Ζυγού - Astrology.gr\nΗΛΙΟΣ - 06° 20' 52" ΤΟΞΟΤΗΣ\nΣΕΛΗΝΗ - 16° 44' 55" ΠΑΡΘΕΝΟΣ\nΕΡΜΗΣ - 05° 53' 37" ΤΟΞΟΤΗΣ\nΑΦΡΟΔΙΤΗ - 18° 51' 40" ΑΙΓΟΚΕΡΩΣ\nΑΡΗΣ - 19° 34' 19" ΣΚΟΡΠΙΟΣ\nΔΙΑΣ - 25° 02' 41" ΥΔΡΟΧΟΟΣ\nVIDEO-ΧΙΟΥΜΟΡΙΣΤΙΚΑ 19 Οκτ 2018\nΈχει ο Ζυγός σκοτεινή πλευρά;\nΜα ένα τόσο όμορφο και μούρλια ζώδιο, μπορεί να έχει μια πλευρά που… δεν θα ήθελα να δω;;;!!!\nΜα φυσικά και έχει, όπως κάθε ζώδιο μάλιστα. Ο Ζυγός που ξυπνάει το ζώο μέσα του –αγάπη μου- είναι ο Ζυγός… «μη σου τύχει». Γιατί όσο αθώα όμορφος μοιάζει στο απέξω, τόσο σκοτεινιά μπορεί να ανατέλλει στο από μέσα…\n1. Μπορεί να ξέρει να παίζει με τα λόγια τόσο όμορφα, που όταν του την βαρέσει(ς) άσχημα, αρχίζει να σε πουλάει ή να σου πουλάει παραμύθι, αφού κι εσύ είσαι τόσο… χαλβάς για να το καταπιείς. Με άλλα λόγια, πρόσεχε, γιατί ο Ζυγός μπορεί με τα λόγια του, να σε χειραγωγήσει και να σε τρελάνει κυριολεκτικά.\n2. Μπορεί να περάσει -χωρίς να το καταλάβεις- από το χιούμορ στην ειρωνεία και τον σαρκασμό, ενώ όταν θυμώσει, ξέρει να μιλάει πολύ καλά… γαλλικά, με προφορά… νταλικέρη!\n3. Όταν πληγωθεί ο Ζυγός, θα προσπαθήσει να το ξορκίσει κάπως, αλλά αν μιλάμε για μεγάλο τραύμα, τότε μπορεί να κλειστεί στον εαυτό του και να μην μιλιέται για πολλές μέρες. Γίνεται πολύ δυσάρεστος και αγενής, προσπαθώντας να τους κλείσει όλους απέξω.\n4. Ο Ζυγός που είναι πληγωμένος… αλλάζει. Δεν θα είναι ποτέ πια ο ίδιος. Κόβει δεσμούς, γυρνάει πλάτη, παύει να υπάρχει για το πρόσωπο που τον πλήγωσε… Τέλος.\n5. Είναι μανούλα γλυκιά σε ένα πολύ σπαστικό πράγμα: στο λεγόμενο «passive- aggressive». Δηλαδή, εκείνη την παθητικοεπιθετική συμπεριφορά που σε βγάζει από τα ρούχα σου. Δεν λέει αυτό που θέλει καθαρά και ξάστερα, δεν συμφωνεί και δεν διαφωνεί με αυτό που του προτείνεις, αλλά είναι δυσαρεστημένος και δεν ικανοποιείται με ότι κι αν κάνεις και τα σχετικά… όμορφα! Σου ανεβαίνει το αίμα στο κεφάλι, αλλά άκρη δεν βγάζεις!\n6. Επειδή θέλει να έχει το κεφάλι του ήσυχο, πάση θυσία, ένας Ζυγός, είναι ικανός να αγνοήσει πολλά πράγματα και χειρότερα ακόμη, μπορεί να κάνει πολλά… άσχημα πραγματάκια (όπως το να πει ψέματα), για να κρατήσει τα πράγματα ήρεμα… Να φοβάσαι τον Ζυγό που δεν ταράζεται με τίποτα… Κάπου έχει ένα πτώμα κρυμμένο, αλλά δε θα μάθεις ποτέ πού!\n7. Τέλος να θυμάσαι ότι όταν τον πιάσει το στραβό του, ξεκινάει ένα δράμα, που η Αρχαία τραγωδία, μοιάζει κωμωδία μπροστά του! Ξέρει να μυξοκλαίει σε άπειρες versions και με σπαστικά εφευρετικούς τρόπους, με απώτερο σκοπό πάντα, όοοοοοχι να σου σπάσει τα νεύρα, αλλά να περάσει το δικό του! Λυσσασμένος λέμε!\nΆντρας Ζυγός: Hot or not?\n7 πράγματα που δεν ξέρεις για τον Ζυγό!\n5 πράγματα που ο Ζυγός κάνει καλύτερα από τα άλλα ζώδια


Αγορά μονοκατοικίας (ερωτήματα/απορίες) - Θέματα Ιδιωτών - Michanikos.gr\nΑγορά μονοκατοικίας (ερωτήματα/απορίες)\nSeptember 16 in Θέματα Ιδιωτών\nΓεια σας και ευχαριστώ για την φιλοξενία.\nΣκέφτομαι πολύ σοβαρά το ενδεχόμενο να αγοράσω το επόμενο διάστημα μία μονοκατοικία 60τμ με 90τμ (σε μικρά οικόπεδα μέχρι 300τμ) στα παράλια της Αττικής στην οποία μετά από κάποια χρόνια θα γίνει η μόνιμή μου κατοικία. Φυσικά δεν θα μετακομίσω αμέσως, αλλά σιγά-σιγά θα την σουλουπώσω ώστε να την φτιάξω όπως ακριβώς θέλω. Δεν βιάζομαι να μετακομίσω.\nΑπό περιοχές κοιτώ κυρίως προς Αρτέμιδα. Με το χώρο των ακινήτων (θέματα πολιτικών μηχανικών και ενεργειακά) δεν έχω γνώσεις. Έχω βρει αρκετές μονοκατοικίες ενδιαφέρουσες και σε καλές τιμές.\nΚαι κάπου εδώ ξεκινούν οι πρώτες ερωτήσεις/απορίες:\n- Αρκετές μονοκατοικίες είναι με ένα υπνοδωμάτιο. Υπάρχει άραγε κάποιος τρόπος να δημιουργηθεί και δεύτερο υπνοδωμάτιο εφόσον υπάρχει π.χ. ένα μεγάλο σαλόνι;\n- Διαπιστώνω ότι πολλές μονοκατοικίες δεν έχουν εγκατάσταση κεντρικής θέρμανσης; Τι κάνουμε σε αυτή την περίπτωση;\n- Πολλές μονοκατοικίες ενώ έχουν δυνατότητα (επάρκεια χώρου) για θέσεις στάθμευσης δεν έχουν γκαραζόπορτα. Οπότε το οικόπεδο είναι είτε με κάγκελα, είτε με συρματόπλεγμα και σε κάποια περιπτώσεις και με χαμηλό τοιχάκι. Τι γίνεται σε αυτές τις περιπτώσεις;\n- Κάποιες μονοκατοικίες είναι λέει "κτιστές χωρίς κολώνες". Τι είναι αυτό ρε παιδιά; Εντάξει ξέρω ότι αρκετά είναι προκάτ ή λυόμενα (τα οποία τα αποκλείω), αλλά το "κτιστό χωρίς κολώνες" θεωρείται κανονικό ακίνητο;\nΕυχαριστώ για την οποιαδήποτε άποψη/βοήθεια.\nEdited September 16 by Meltemis\nMeltemis 10 posts\nkillertomato 2 posts\ndim10 2 posts\nαναφέρεις ήδη ότι έχεις μια μεγάλη λίστα, οπότε θα πρότεινα να την μειώσεις. Δεν ξέρω πως σκέφτεσαι και αν ζεις μόνος, καθώς όμως στο μέλλον μπορεί να αποκτήσεις 2 παιδιά ή να αυξηθούν οι ανάγκες, πχ\nΑν αγοράζατε μεταχειρισμένο αυτοκίνητο από ιδιώτη δεν θα το πηγαίνατε για έλεγχο σε γνωστό σας συνεργείο;\nΤώρα που αγοράζετε ακίνητο (σίγουρα μεγαλύτερη αξία απο αυτοκίνητο) θα βρείτε μηχανικό (κατά προτίμηση πολιτικό μηχανικό ή αρχιτέκτονα) της εμπιστοσύνης σας και θα ελέγξει το ακίνητο πολεοδομικά για να σας συμβουλέψει ενα η αγορά του είναι συμφέρουσα και μπορεί να προχωρήσει. Έχετε υπόψιν ότι οι περισσότερες παραθεριστικές μονοκατοικίες έχουν αυθαιρεσίες και χρήζουν ειδικότερης ανάλυσης. Καλή συνέχεια και εύχομαι να βρείτε το ακίνητο που επιθυμείτε.\nΈχω απευθυνθεί σε δύο τεχνικά γραφεία της περιοχής μου και έφαγα πόρτα. Δεν διαπίστωσα και ιδιαίτερη διάθεση να μου απαντήσουν στα ερωτήματά μου. Βασικά ούτε από την καρέκλα δεν ήθελαν να σηκωθούν.\nΤέλος πάντων. Τα ερωτήματα παραμένουν.\nΔεν πιστεύω οτι κάποιος μηχανικός αφού συμφωνηθεί η αμοιβή θα αρνηθεί να κάνει έλεγχο. Δωρεάν συμβουλές δύσκολο να δοθούν και είναι και επικίνδυνες\nΚαι όμως εγώ έφαγα πόρτα. Και δεν είναι πρώτη φορά.\nΌπως μου είπαν και στα δύο τεχνικά γραφεία πρακτικά είναι αδύνατο να τους τρέχω σε διάφορα σπίτια αγγελιών στην Ανατολική Αττική μόνο και μόνο για να βλέπουν μονοκατοικίες. Ούτε επί πληρωμή δεν το κάνουν αυτό. Με παρέπεμψαν στα μεσιτικά γραφεία ώστε να εντοπισθεί το ακίνητο που με ενδιαφέρει και μετά μπορούν να κάνουν έναν τεχνικό έλεγχο (με αμοιβή φυσικά) για τα θέματα της μεταβίβασης.\nΑλλά για να εντοπισθεί κάποια μονοκατοικία θα πρέπει να έχω και εγώ κάποιες απαντήσεις σε ερωτήματα που έχω.\nΤέλος πάντων. Θα απευθυνθώ σε μεσιτικά γραφεία.\nΤα μεσιτικά γραφεία ΔΕΝ γνωρίζουν!!! Ν' απευθυνθείτε σε άλλους μηχανικούς - τεχνικά γραφεία.....\nEdited September 16 by ΙΑΣΟΝΑΣ\n6 ώρες πριν, Meltemis said:\nΑρκετές μονοκατοικίες είναι με ένα υπνοδωμάτιο. Υπάρχει άραγε κάποιος τρόπος να δημιουργηθεί και δεύτερο υπνοδωμάτιο εφόσον υπάρχει π.χ. ένα μεγάλο σαλόνι;\nΠολλές μονοκατοικίες ενώ έχουν δυνατότητα (επάρκεια χώρου) για θέσεις στάθμευσης δεν έχουν γκαραζόπορτα. Οπότε το οικόπεδο είναι είτε με κάγκελα, είτε με συρματόπλεγμα και σε κάποια περιπτώσεις και με χαμηλό τοιχάκι. Τι γίνεται σε αυτές τις περιπτώσεις;\n1. Μπορείς να τροποποίησεις την εσωτερική διαρρυθμιση αφού ο μηχανικός πάρει έγκριση εργασιών μικρής κλίμακας από την πολεοδομία.\n2. Μπορείς να τοποθετήσεις εγκατάσταση θέρμανσης - τοποθετείται είτε με ζεστό νερό και λέβητα (χρειάζεται λεβητοστάσιο για την αποθήκευση καυσίμου) είτε με αντλία θερμότητας, Οι σωληνώσεςι τοποθετούνται ορατές εκτός αν γίνει αποξήλωση δαπέδου και τοποθετηθούν εντός του δαπέδου. Επίσης χρειάζεται έγκριση άδειας μικρής κλίμακας από την πολεοδομία\n3. Δεν το κατάλαβα. Αν δεν έχουν γκαραζόπορτα μπορείς να βάλες. Αν δεν έχουν κλειστό χώρο στάθμευσης, χρειάζεται άδεια δόμησης από την πολεοδομία εφόσον υπάρχει υπόλοιπο συντελεστών.\n4. Κτιστό χωρίς κολώνες μπορεί να είναι μια κατασκευή από φέρουσα τοιχοποιεία δηλαδή μόνον με τούβλα πχ ytong. Αν εννοεί χωρίς μπετόν, θα μπορούσε να είναι με μεταλλικές κολώνες ή θα μπορύσε να είναι κτίσμα προκάτ. Όλα είναι νόμιμα με τις προδιαγράφες τους εφόσον έχουν κτιστεί με άδεια δόμησης που έχει εφαρμοστεί\nΓενικά όπως βλέπεις η αγορά κατοικίας θέλει πολύ ψάξιμο, όχι μόνον για να βρεις το κατάλληλο κτίσμα αλλά και για να το ελέγξεις\nΠρέπει λοιπόν όταν δεις κάτι ενδιαφέρον, να προσπαθήσεις να αποκτήσεις περισσότερες πληροφορίες (μην ντρέπεσαι να ρωτήσεις τον μεσίτη) να αποκτήσεις το αντίγραφο της αδείας και τα σχέδια (οι μεσίτες έχουν και τα δύο)\nΕπίσης στα εξοχικά γίνεται της κακομοίρας με τις αυθαιρεσίες, τις κακοτεχνίες, (προβληματική αποχέτευση λυμάτων, ομβρίων, χωρίς μόνωση κλπ) και ακόμη και τα ιδιοκτησιακά τους δεν είναι ξεκαθαρισμένα πχ πουλάνε κάτι και είναι σε οικόπεδο εξ'αδιαιρέτου.\nΠριν την αγορά γίνεται έλεγχος από μηχανικό και νομικό αλλά καλό είναι να έχουμε όλες τις πληροφορίες πριν φτάσεις στον συμβολαιογραφο, για να μη χάσεις το χρόνο σου. Επίσης πράγματι κανένα γραφείο δεν θα τρέχει για να ελέγξει τις πιθανές αγορές γι'αυτό πρέπει να αφιερώσεις χρόνο για να μπορεις να ελέγξεις τα βασικά πριν απευθυνθείς σε γραφείο (ιδανικά σε κάποιον γνωστό) για να κάνει τον τελικό έλεγχο.\nEdited September 16 by dim10\n1. Δεν βιάζεσαι ιδιαίτερα να εγκατασταθείς\n2. Πληρώνεις (ούτως ή άλλως) το οικόπεδο\nΓιατί να πάρεις γουρούνι στο σακί, και δεν βρίσκεις ένα ωραίο οικοπεδάκι ώστε να φτιάξεις σωστά αυτό που επιθυμείς?\nεκτός κι αν αυτά που έχεις βρει είναι τακτοποιημένα αυθαίρετα, οπότε αλάργα\nEdited September 16 by tetris\nδεν συμφωνώ καθόλου ότι "αν αυτά που έχει βρει είναι τακτοποιημένα αυθαίρετα αλάργα" και επίσης το κόστος να κτίσει τώρα πια, δεν συγκρίνεται με το κόστος να πάρει κάτι ας πούμε 15 χρονών.\nΟσον αφορά τα ερωτήματα, αυτά που λες όλα αντιμετωπίζονται. Δεν θίχτηκε το οτι αν δεν έχει μόνωση θα πρέπει να φτιαχτεί κάτι.\nΜε σιγουριά ξέρω να σου πω ότι στα 60τμ βγαινει δευτερο δωμάτιο αλλά θα είναι μικρό το σαλόνι ή το δωμάτιο. Πιο συνήθη εμβαδά για δεύτερο υπνοδωμάτιο είναι τα 70-80τμ.\nΟλα γινονται, μην τα φοβάσαι, το γραφείο μου έκανε εντύπωση πως σου αρνήθηκε το να ασχοληθεί, το μόνο που μπορώ να σκεφτώ είναι να τους έπαιρνες κάθε εβδομάδα να πάτε να δείτε ένα σπίτι κάπου και να τους είπες, θα πληρώσω μια φορά την δουλειά βέβαια, ελπίζω να κάνεις κατανοητό ότι όποιος δουλεύει πρέπει να πληρώνεται και η κίνηση να δει ένα ακίνητο για ένα μηχανικό είναι δουλειά, οπότε ένα ούτε πολλά πρέπει να λες και ούτε πολλά να ρωτάς, δεν παίρνεις τον μηχανικό να σου μάθει την επιστήμη του, τον καλείς να σε συμβουλέψει όσο αφορά ένα ακίνητο αν αξίζει η αγορά του, τα θετικά και τα αρνητικά ώστε να κρίνεις λαμβάνοντας επίσης υπόψη την τιμή αγοράς, τα έξοδα μεταβίβασης, την αμοιβή μεσιτικού γραφείου αν υπάρχει, τα έξοδα επισκευής, τα έξοδα τοποθέτησης θερμομόνωσης, υγρομόνωσης, επισκευών που θα σου στοιχίσει, αν η αγορά είναι μια καλή αγορά για εσένα.\n15 ώρες πριν, dim10 said:\nΣε ευχαριστώ για το χρόνο που διέθεσες. Οι απαντήσεις σου ήταν ιδιαίτερα κατατοπιστικές ώστε να καταλάβω τι περίπου ισχύει.\n1. Περί εσωτερικής διαρρύθμισης χώρου απαιτείται έγκριση από την πολεοδομία και για την χρήση γυψοσανίδας;\n2. Περί θέρμανσης καμιά απορία. Θα επιλεχθεί η κατάλληλη λύση ανάλογα το ακίνητο.\n3. Περί γκαραζόπορτας. Αναφέρθηκα σε ανοιχτό χώρο στάθμευσης εντός του οικοπέδου. Η εγκατάσταση γκαραζόπορτας (συρόμμενη) απαιτεί σίγουρα το αποξήλωση κάποιων κάγκελων ή κάποιου χαμηλού τοίχου με κάγκελο ή και συρματοπλεγμάτων. Σίγουρα θα χρειαστεί και στρώσιμο σε ένα σημείο με πλάκες ή τσιμέντο. Σίγουρα και κάποιο στέγαστρο. Αυτές οι εργασίες απαιτούν πολεοδομική άδεια ή γίνονται άμεσα π.χ. από κάποιο εγκαταστάτη; Αυτά τα ρωτάω για να δω αν θα πρέπει να κοιτάζω και μονοκατοικίες που δεν έχουν γκαραζόπορτα.\n4. Περί κτισίματος καμιά απορία επίσης. Θα αναζητήσω κανονικό κτίσμα και μετά θα αναλάβει ο πολιτικός μηχανικός. Προκάτ, λυόμενα και περίεργα κτίσματα τα αποκλείω.\nΔικηγόρο έχω ήδη. Πολιτικό μηχανικό θα αναζητήσω όταν έχω κατασταλάξει σε συγκεκριμένες μονοκατοικίες.\nΓια αυτό κάνω αυτές τις ερωτήσεις για φιλτράρω τις αναζητήσεις μου.


Διασκέδασε!!! Ένα πρόγραμμα γυμναστικής πρέπει πρώτα απ' όλα να σε ευχαριστεί για να μπορεί να είναι αποτελεσματικό.\nΒρες το στόχο σου. Το να προπονείσαι για ένα πολύ συγκεκριμένο λόγο μπορεί να αποτελέσει ένα πολύ καλό κίνητρο.\nΠρομηθεύσου τον κατάλληλο εξοπλισμό. Προτίμησε παπούτσια στίβου για κάθε αθλητική δραστηριότητα. Όσο για τα ρούχα επέλεξε άνετα υφάσματα που δεν κρατάνε τον ιδρώτα.\nΞεκίνα με το μαλακό.Κάνοντας το μισό από αυτό που πιστεύεις ότι θα έπρεπε να κάνεις υπό κανονικές συνθήκες, είναι ενδεχομένως μια καλή αρχή. Το jogging 5-10 λεπτών ή το περπάτημα των 15-20 λεπτών είναι καλά για ξεκίνημα.\nΠίνε νερό. Δυο ποτήρια νερό μια ώρα πριν το γυμναστήριο κι ένα ποτήρι, το λιγότερο, μετά από κάθε 15 λεπτά άσκησης. Το να διατηρείσαι ενυδατωμένος σημαίνει ότι μπορείς να αποδώσεις και καλύτερα.\nΖέσταμα και διατάσεις απαραίτητα σε κάθε πρόγραμμα. Όταν βιαζόμαστε αποφεύγουμε το ζέσταμα αλλά και τις διατάσεις. Χωρίς ζέσταμα οι μυς μπορούν να πάθουν τράβηγμα και να σκιστούν ενώ με τις διατάσεις βοηθάμε τις ίνες των μυών να τεντώνονται και να αποφεύγετε το πιάσιμο.\nΞέχνα τη ζυγαριά.Τουλάχιστον για τις τρείς πρώτες εβδομάδες.\nΤρως περισσότερο από την ημέρα που ξεκίνησες γυμναστική.Έρευνες έχουν δείξει ότι όσοι γυμνάζονται συχνά αποζημιώνουν τον εαυτό τους τρώγοντας με αποτέλεσμα να λαμβάνουν περισσότερες θερμίδες.\nΕπαναλαμβάνεις τις ίδιες ασκήσεις κάθε μέρα. Θα σε κουράσει η μονοτονία με αποτέλεσμα να βαρεθείς γρήγορα.\nΜην επιβαρύνεις τον οργανισμό σου. Η ξεκούραση, ακόμα και λίγων δευτερολέπτων, είναι απαραίτητη ανάμεσα στις ασκήσεις. Εάν αισθανθείς την παραμικρή ενόχληση κατά τη διάρκεια κάποιας άσκησης τότε θα πρέπει να κάνεις ένα διάλλειμα για τις επόμενες τρείς ημέρες. Βάλε πάγο στην περιφέρεια του πόνου για 15-20 λεπτά. Εάν ο πόνος επιμείνει τότε πρέπει να επισκεφθείς τον γιατρό.


Ήρθα κι απόψε στα σκαλοπάτια σου… | Rejected\nΉρθα κι απόψε στα σκαλοπάτια σου…\nΤο σύγχρονο καλλιτεχνικό αντάρτικο πόλεων\nΈνα πράγμα που λατρεύω είναι η λεγόμενη Street Art και η αντάρτικη ιστορία της.\nΑν το φιλοσοφήσεις, θα μπορούσε να φέρει τον τίτλο «καλλιτεχνική επανάσταση». Ένας δημιουργικός οίστρος που δεν άντεχε να μένει κλεισμένος στην καραντίνα των τεσσάρων τοίχων ενός ατελιέ, καταπιεσμένος από τη στερεότυπη μορφή έκφρασης του καμβά. Ένας αφορισμός του ολιγαρχικού καθεστώτος της λούμπεν κουλτούρας των γκαλερί, μια εξέγερση ενάντια στο face-control της τέχνης που ξεχύνεται στους δρόμους κι αφυπνίσει σιωπηρά συνειδήσεις και αμφιβληστροειδείς. Αντιμετωπίστηκε από τους στενόμυαλους καλλιτεχνικούς πατρικίους ως ένα νόθο της έμπνευσης και του χρώματος, που κέρδισε σιγά σιγά τη νομιμοποίησή του μέσα από την ευρεία αποδοχή της μάζας. Σήμερα φαντάζει ως η Νο.1 δύναμη του εικαστικού ιμπεριαλισμού κι ακριβώς επειδή δεν γνωρίζει όρια και ταμπού, δεν υπάρχει και τίποτα να τη σταματήσει.\n«Γεια σου! Με λένε Street Art κι έρχομαι αβίαστα στο χώρο του ματιού σου να ικανοποιήσω κάθε σου επιθυμία. Είμαι μια μικρή, ανυπεράσπιστη σκαλίτσα κι αφήνομαι στα χέρια σου να με κάνει ό,τι θες». Οι απανταχού ορκισμένοι ιππότες της σέλωσαν τα πινέλα τους και χάρη στα απέθαντα μυρμήγκια που έχουν στον πισινό τους, αποδεικνύουν πως ούτε κάθονται στ’ αυγά τους ούτε αναπαύονται στις δάφνες τους. Αυτή τη φορά δοκίμασαν τις αισθήσεις μας επιλέγοντας να ομορφύνουν σημεία του δρόμου που τσαλαπατούσες μέσα στην παγερή αδιαφορία που σου προκαλούσαν… σκάλες της πόλης!\nΤο αντάρτικο ξεκίνησε παράλληλα κι ασυντόνιστα, μάλλον τυχαία, σε διάφορα μέρη του πλανήτη, παραμένοντας όμως «ασυσπείρωτο» με μικρή κατά τόπους επιρροή. Αφορμή για να μετατραπεί σε κίνημα ήταν ένα γεγονός που συνέβη στις συνοικίες Findikli και Cihangir της Κωνσταντινούπολης τον Αύγουστο 2013. Ένας συνταξιούχος μηχανικός ξόδεψε 800$ και 4 μέρες για να σκοτώσει την πλήξη του και ν’ αναστήσει το χαμόγελο στα πρόσωπα των κατοίκων. Οι βαμμένες σκάλες της γειτονιάς σκόρπισαν ενθουσιασμό και ζωντάνια κι αμέσως έγιναν το σήμα κατατεθέν κι ένα ντόπιο τοτέμ της περιοχής. Στα τέλη του ίδιου μήνα, οι κάτοικοι ξύπνησαν ένα πρωί αντικρίζοντας το καμάρι τους να’ χει πνιγεί σ’ ένα συντηρητικό, άγευστο γκρι, έργο της κυβέρνησης, πιθανότατα γιατί συνέδεσαν τα πολύχρωμα σκαλοπάτια με τη σημαία της παγκόσμιας gay κοινότητας.\nΗ αναχρονιστική αυτή ενέργεια ξέσπασε αντιδράσεις κι ο πόλεμος κι η κριτική μέσω των σόσιαλ μίντια ήταν θέμα χρόνου να λάβει παγκόσμιες διαστάσεις. Μέσα σε λίγες μόλις μέρες, πλήθος εθελοντών μαζεύτηκε στο σημείο και ξαναέβαψε τα σκαλοπάτια όπως ήταν πριν. Αυτό που είχε αρχίσει ως μια εμπνευσμένη ιδιωτική πρωτοβουλία, πήρε μοιραία διαστάσεις ακτιβισμού. Σήμερα, στα διάσημα πια σκαλοπάτια του Χουσεΐν Σετινέλ οι τουρίστες μαζεύονται σαν τις μέλισσες στο μέλι, ενώ το περιστατικό αυτό έδωσε το έναυσμα αντίστοιχων δημιουργιών σε διάφορα μέρη του πλανήτη.\nΠάντοτε θεωρούσα ότι ο χρόνος που ξοδεύω για να πάω από το ένα μέρος στο άλλο είναι χρόνος χαμένος, πεταμένος, ένα χαράτσι που πληρώνεις αναπόφευκτα. Από τα λίγα πράγματα στη ζωή που σημασία έχει η Ιθάκη κι όχι το ταξίδι. Πλέον τίποτα δεν είναι το ίδιο και μόνο δυο λέξεις γεμίζουν το μυαλό: πρόβλημα και έκσταση! Πρόβλημα που πρέπει να φύγεις αλλά τα πόδια σου ριζώνουν για να μεθύσεις απ’ το αισθητικό αποτέλεσμα και έκσταση, ενθουσιασμός, το λεγόμενο αγγλικό thrill που σε διακατέχει κάθε σκαλοπάτι που ανεβαίνεις. Το κουτί της Πανδώρας των χρωμάτων άνοιξε κι είναι μια τζάμπα ψυχοθεραπεία εξ ουρανού.\nΒυρηττός - Λίβανος\nΜεδεγίν - Κολομβία\nΜέξικο Σίτυ - Μεξικό\nΜονμάρτη, Παρίσι - Γαλλία\nΡίο ντε Ταζνέιρο - Βραζιλία\nΣάντα Σουζάνα, Καλιφόρνια - ΗΠΑ\nΣεούλ - Ν.Κορέα\nΣύμη - Ελλάδα\nΒούπερταλ - Γερμανία\nΣυρία, Οι Σκάλες της Ειρήνης


Αλεξάνδρα Καππάτου Ψυχολόγος – Παιδοψυχολόγος TvΖΑΠΙΝΓΚ - Διαζύγιο και παιδιά - Απαλύνοντας τις πληγές - Αλεξάνδρα Καππάτου Ψυχολόγος - Παιδοψυχολόγος\nTvΖΑΠΙΝΓΚ – Διαζύγιο και παιδιά – Απαλύνοντας τις πληγές\n13.01.2014 @ 10:59\n«Πείτε στα παιδιά ότι για τα διαζύγια φταίνε πάντα οι μεγάλοι», προτρέπει τους γονείς όταν χωρίζουν, η ψυχολόγος – παιδοψυχολόγος – Συγγραφέας, Αλεξάνδρα Καππάτου\nΜε αφορμή το βιβλίο σας «οι γονείς χωρίζουν» που μόλις κυκλοφόρησε από τις εκδόσεις Μίνωας θέλουμε τις πολύτιμες γνώσεις σας για αυτό το ιδιαίτερα ευαίσθητο θέμα.\nΗ διάλυση ενός γάμου δεν είναι εύκολη υπόθεση. Και ίσως η μεγαλύτερη ανησυχία των γονιών που χωρίζουν είναι για πόσο χρονικό διάστημα, το διαζύγιο, θα επηρεάσει τα παιδιά τους.\nΠως μπορούν να αντιμετωπίσουν το χωρισμό οι γονείς, κ. Καππάτου, ώστε οι επιπτώσεις να είναι οι λιγότερες δυνατές;\nΑναμφίβολα το διαζύγιο αποτελεί μια τραυματική εμπειρία για όλη την οικογένεια κυρίως όμως για τα παιδιά. Έτσι πολλοί γονείς ενώ σκέφτονται καιρό το ενδεχόμενο χωρισμού τους, υπάρχει μέσα τους μια μεγάλη αναστολή που λειτουργεί σαν τροχοπέδη κι αυτή είναι τα παιδιά τους. Κάποιοι μάλιστα ενώ αποφασίζουν να χωρίσουν, διατίθενται να αναβάλουν το διαζύγιό τους μέχρις ότου τα παιδιά τους φτάσουν σε λιγότερο ευαίσθητη ηλικία. Ρωτούν λοιπόν πολύ συχνά «πότε είναι καλύτερο για τα παιδιά να χωρίσω». Μου είναι ιδιαίτερα δύσκολο να σας προσδιορίσω ότι κάποια ηλικία είναι κατάλληλη για το διαζύγιο. Μη ξεχνάτε ότι μιλάμε για τα παιδιά μας και για τον ψυχισμό τους.\nΤα παιδιά σε όποια ηλικία και να βρίσκονται δυσκολεύονται να αποδεχθούν ότι θα ζουν με τον ένα γονιό τους και θα βλέπουν κάποιες φορές τον άλλο.\nΕφόσον όμως είμαι υποχρεωμένη να απαντήσω θα σας αναφέρω ότι διεθνείς μελέτες προσδιορίζουν ότι συγκεκριμένα δύο ηλικιακές ομάδες παιδιών φαίνεται να είναι πιο ευάλωτες από τις άλλες:\nΚαλό είναι πάντως, να λάβετε υπόψη σας και άλλες παραμέτρους, όπως\n• Πότε θα είναι η κατάλληλη στιγμή και για εσάς, πότε δηλαδή θα είστε εσείς έτοιμος ή έτοιμη για το χωρισμό.\n• Πόσο υποβαθμίζεται στο μεταξύ η ποιότητα της ζωής (της δικής σας και των παιδιών) αν υπάρχουν συνεχείς φασαρίες- τσακωμοί ή και ξυλοδαρμοί.\n• Την παραμέληση στην οποία συχνά υποβάλλονται τα παιδιά όταν είστε «πάνω στα χωρίσματα» αλλά δεν προχωράτε στο διαζύγιο.\n• Το κόστος που έχουν για το παιδί γενικά όσα προηγούνται του διαζυγίου και τα οποία το πληγώνουν εξαιρετικά βαθιά. Μερικές φορές το διαζύγιο μάλιστα τραυματίζει το παιδί λιγότερο από τη βιαιότητα ή την απόλυτη παγωνιά μέσα στην «πλήρη» οικογένειά του.\n• Να τα διαβεβαιώσετε πως σε ό,τι αφορά εκείνα είστε ενωμένοι οι δυο γονείς\nΑν ο ένας από τους δυο γονείς δεν είναι σε θέση να ελέγξει τον εαυτό του και αναμένονται από πλευράς του δραματικές εντάσεις, τότε καλύτερα ο χωρισμός να ανακοινωθεί από τον πιο σταθερό και ήρεμο στην προκειμένη φάση. Σε γενικές γραμμές, πάντως, οι γονείς θα πρέπει να καταφέρετε να συνεννοηθείτε για κοινή προσέγγιση του θέματος ακόμα κι αν ανακοινώσετε χωριστά τις αποφάσεις σας\n– Καλό είναι να μην πείτε στα παιδιά ότι χωρίζετε επειδή δεν αγαπιέστε πια. Στα μάτια του παιδιού η οικογενειακή αγάπη είναι δεδομένη και ιερή. Αν ακούσει ότι ο ένας γονιός έπαψε να αγαπά τον άλλον, θα σκεφτεί ότι ίσως αύριο ή σε λίγους μήνες θα πάψει να αγαπά και εκείνο.\n– Αν ο άλλος γονέας έχει αποχωρήσει ή αρνείται να συνεργαστεί και να μιλήσει στο παιδί, τότε εκείνος που ανακοινώνει και τυπικά το διαζύγιο πρέπει να εμπνεύσει στα παιδιά τρυφερότητα και σιγουριά.\n– Μην αφήσετε στο παιδί αναπάντητα τα βασικά ερωτήματά του. Αν δεν μπορείτε να απαντήσετε σε όλα επειδή πολλά παραμένουν ρευστά, απαντήστε με ειλικρίνεια «δεν ξέρουμε, παιδί μου, ακόμα, αλλά θα προσπαθήσουμε και οι δυο να κάνουμε ό,τι είναι καλύτερο για εσένα».\n-είναι απαραίτητο να διασφαλίσετε την τακτική και ανεμπόδιστη επικοινωνία του παιδιού με το γονιό που έχει φύγει από το σπίτι.\n-να το διαβεβαιώσετε ότι μπορεί να μην είστε πλέον μαζί ως σύζυγοι πάντα όμως θα είστε οι γονείς του που τα αγαπάτε και θα είστε δίπλα τους.\nURL άρθρου: https://akappatou.gr/diazygio-kai-paidia-apalynontas-tis-pliges-3/


Βρύζας: «Ο Ερασιτέχνης αποφασίζει»\nΠρώτη καταχώρηση: Παρασκευή, 27 Απριλίου 2012, 14:02\nΤο ενδιαφέρον των Ιβάν Σαββίδη και Γιάννη Καμπάνη για την εξαγορά του πλειοψηφικού πακέτου της ΠΑΕ ΠΑΟΚ μονοπώλησε το ενδιαφέρον στην συνέντευξη Τύπου που παραχώρησε ο Ζήσης Βρύζας, ο οποίος από την πλευρά του ξεκαθάρισε ότι ο Ερασιτέχνης είναι αυτός που αποφασίζει.\nΠαράλληλα ο πρόεδρος του ΠΑΟΚ περιέγραψε την δύσκολη κατάσταση του συλλόγου, ενώ μίλησε παράλληλα και για άλλα θέματα που απασχολούν την ομάδα.\nΑναλυτικά όσα δήλωσε ο Βρύζας στη συνέντευξη Τύπου:\n«Θα ξεκινήσω λέγοντας πως ο ΠΑΟΚ είναι ένας τεράστιος σύλλογος. Για μένα είναι μέσα στα 40 καλύτερα κλαμπ της Ευρώπης. Τα τελευταία χρόνια έχουν γίνει πολλά πράγματα. Μετά από 4-5 χρόνια έχουμε αυτοκαταστροφικές τάσεις. Οφείλεται σε δύο λόγους. Υπήρχαν τομείς που δεν οργανώθηκαν όπως έπρεπε σε αυτήν την τετραετία. Έγινε πολύ σοβαρή δουλειά αυτά τα τέσσερα χρόνια, αλλά ο ίδιος ο ΠΑΟΚ ξεπέρασε τον τρόπο λειτουργίας.\nΥπήρχε το εμπορικό που δεν απέδωσε τα αναμενόμενα και γενικότερα δεν υπήρχε στρατηγική για μεγάλες επενδύσεις, όπως το αθλητικό κέντρο. Σε συνδυασμό με την κρίση και την αύξηση φορολογίας, με το Financial Fair Play μας έφεραν σε αυτό το σημείο. Αναγκαστήκαμε να πουλήσουμε σημαντικούς παίκτες τον Ιανουάριο για τη βιωσιμότητα μας.\nΜέχρι 30/6 πρέπει να δώσουμε τη μάχη μας. Ο κόσμος έχει κουραστεί να ακούει υπομονή και στήριξη και δε μου βγαίνει να τη ζητήσω. Υπάρχουν και πάλι δύο δρόμοι. Της απομάκρυνσης και της συσπείρωσης. Εγώ δηλώνω στρατιώτης του ΠΑΟΚ και αυτή τη μάχη θα τη δώσω», ανέφερε στην αρχική του τοποθέτηση ο πρόεδρος του ΠΑΟΚ.\nΓια το ενδιαφέρον του Ιβάν Σαββίδη και του Γιάννη Καμπάνη: «Κανένας δε χρησιμοποιήθηκε. Πλειστηριασμός σε αυτό το θέμα δε γίνεται. Υπάρχει επίσημο ενδιαφέρον και από τους δυο. Αυτό που πρέπει να κάνω, είναι με σοβαρότητα να μιλήσω με αυτούς τους ανθρώπους. Κανένας Βρύζας δε μπορεί να δώσει τον ΠΑΟΚ πουθενά. Υπάρχει ένας πρόεδρος στον Ερασιτέχνη που είναι έμπειρος και μαζί με το Δ.Σ. θα αποφασίσουν. Εγώ πρέπει να προστατεύσω τα συμφέροντα του ΠΑΟΚ»\nΓια τη φιλοσοφία του στις επαφές που έχει με επιχειρηματίες:«Η φιλοσοφία ορίζεται από τη διοίκηση Πρωτοδικείου. Είναι για έξι μήνες και έχει συγκεκριμένο σκοπό. Εμείς αυτή τη στιγμή είμαστε με νερά μέσα στο σπίτι μας. Καταλαβαίνω ότι ο κόσμος θέλει όραμα αλλά πρέπει να κοιτάξουμε να βγάλουμε τα νερά, Ο επενδυτής μπορεί να δώσει μία λύση και για αυτό γίνονται οι επαφές».\nΓια το τι ζητάει από τους δύο ενδιαφερόμενους:«Καταφέραμε σε στιγμές που το αγωνιστικό ήταν τοπ να μην έχουμε εμπορικό. Έκανα συνάντηση με τον κ. Κατσαρή και έχει ενημερωθεί. Εγώ ξεκαθάρισα και στους δύο ότι δε μπορεί να μιλήσει για το γήπεδο πριν να δείξει ποιος είναι. Εκκρεμούν οι συναντήσεις με τον Ερασιτέχνη για να δούμε τι θέλουν να κάνουν. Πρέπει πρώτα να δώσουν τα χαρτιά. Περιμένουμε σήμερα τα χαρτιά του Σαββίδη. Το πρωτοσέλιδο είναι θεμιτό αλλά πρέπει να το δούμε με σοβαρότητα το θέμα».\nΓια τις επαφές του με τους υποψήφιους επενδυτές:«Δε μπορεί να γίνει πλειστηριασμός. Έχω μιλήσει και με άλλους ανθρώπους. Θα εξαντλήσουμε τα περιθώρια. Τώρα περιμένουμε το χαρτί της τράπεζας από τον κ. Σαββίδη και για αυτό σταματήσαμε τώρα δύο μέρες. Με τον πρόεδρο του Α.Σ. και το Δ.Σ θα προχωρήσουμε. Θα επικοινωνήσουμε και με τους δύο γιατί δε μπορούμε να παίζουμε. Έκανα επαφές με επιφανείς ανθρώπους της πόλης. Είναι άνθρωποι σωστοί. Η προσέγγιση μου έφτασε στο σημείο για να μη βάλουν λεφτά».\nΓια το χρονικό περιορισμό με τους επενδυτές: «Στις 14 Μαΐου ανοίγει η ΑΜΚ. Έχουμε να κάνουμε με θέματα με δικηγόρους, ελέγχους, εφόσον υπάρχει συμφωνία. Το όριο είναι η ΑΜΚ».\nΓια το θέμα των επενδυτών και τις άλλες επαφές που έχει κάνει εκτός Καμπάνη και Σαββίδη: «Δεν έχω σκοπό να βάλω τον Καμπάνη και με τον Σαββίδη να κάνει πλειστηριασμό. Έχω μιλήσει και με άλλους. Περιμένω το χαρτί του Σαββίδη και να καλυφτούμε με την φερεγγυότητα του».\nΓια το κλίμα στις συναντήσεις με τους ενδιαφερόμενους:«Έκανα επαφές με ανθρώπους επιφανείς της πόλης. Πιστεύω πως έχουμε μια τόσο ισχυρή ομάδα και πως δεν ήταν δυνατόν άνθρωποι τέτοιοι να μην συμμετέχουν στο σύλλογο. Δεν ήθελαν όμως να συμμετέχουν γιατί το περιβάλλον δεν ήταν κατάλληλο. Υπάρχει άγριο κλίμα».\nΓια το τι προέχει στις επαφές:«Δεν προέχει το χρήμα αλλά το σχέδιο για την επόμενη μέρα. Είμαστε σε δύσκολη εποχή και πρέπει να καθίσουμε στο τραπέζι με τον οποιονδήποτε γιατί έχουμε ανάγκη από ρευστότητα».\nΓια το νέο Διοικητικό Συμβούλιο της ΠΑΕ:«Μέχρι τις 10 του μήνα θα έχω δώσει ονόματα».\nΓια το γεγονός πως ο καθένας μπορεί μέσω ΑΜΚ να πάρει την ΠΑΕ:«Ο καθένας θέλει να ξέρει και τι σχέση θα έχει με τον ΠΑΟΚ. Τι πρέπει να πληρώσει στον Ερασιτέχνη κτλ. Υπάρχουν θέματα που πρέπει να συζητηθούν για να ξέρει αυτός που θα βάλει 10 εκατ. ευρώ».\nΓια τη δική του συμμετοχή:«Δεν ήξερα τι γινόταν. Για 2,5 χρόνια ήμουν τεχνικός διευθυντής. Για τους τρεις μήνες που ήμουν πρόεδρος, ο Ηλίας Βιολίδης ασχολούνταν με το οικονομικό και εγώ δεν είχα αληθινή ενημέρωση. Το καλοκαίρι έφυγα. Ο τρόπος της διαχείρισης ήταν ερασιτεχνικός. Δεν υπήρχε ένας οικονομικός διευθυντής. Δεν ξέρω για την Τούμπα ΕΠΕ και δε μπορώ να απαντήσω».\nΓια τους οπαδούς που έχουν αφήσει την Τούμπα:«Η απογοήτευση είναι κατανοητή. Ο καθένας μπορεί να αντιδρούσε με τον ίδιο τρόπο. Βρισκόμαστε σε αυτήν τη θέση για συγκεκριμένους λόγους, αλλά ήρθαν έτσι οι συγκυρίες που μας βάζουν σε αυτήν τη δύσκολη θέση. Θέλω ο κόσμος να καταλάβει την προσπάθεια που γίνεται και να είναι διπλά μας».\nΓια τους τρόπους που η ομάδα μπορεί να πάει την αδειοδότηση:«Οι δρόμοι είναι είτε από χορηγίες, είτε από επενδυτές είτε από τον κόσμο. Εμείς θα εξαντλήσουμε όλα τα περιθώρια για να πετύχουμε το στόχο μας».\nΓια τα χρήματα που απαιτούνται:«Αποτυπώθηκε ακριβώς στην τελευταία Γ.Σ. Διαφάνεια δε σημαίνει και ξεβράκωμα. Θα πρέπει να μάθουμε να προστατεύουμε την ομάδα μας και έχει ενημερωθεί η ΟΥΕΦΑ για όσα απαιτούνται»\nΓια το ενδεχόμενο να πουληθεί κάποιος ποδοσφαιριστής:«Δε βρίσκω το υπερθετικό του έσχατη λυση... Δεν είναι αυτός ο δρόμος. Είναι ένας φαύλος κύκλος γιατί φέρνει απογοήτευση στον κόσμο. Θα πρέπει να βρούμε έσοδα από άλλους πόρους».\nΓια τα χρέη στο Δημόσιο:«Έγιναν ραντεβού σημαντικά. Αν λυθεί αυτό το θέμα θα ανοίξει ο δρόμος για μία σοβαρή επένδυση. Είναι πολύ δύσκολο να επενδύσει κάποιος όσο υπάρχει αυτό το πρόβλημα. Προσπάθησα να το λύσω και προεκλογικά ήταν δύσκολο. Δε βρέθηκε λύση. Έχουμε διαβεβαίωση για νέο φορολογικό νόμο και μέσα σε αυτό θα βρίσκονται και ΠΑΕ».\nΓια την λειτουργία της ΠΑΕ τα προηγούμενα χρόνια\n«Δε δίνω μομφή σε κανέναν. Είναι οι απόψεις μου που εξέφρασα και στον Ζαγοράκη το καλοκαίρι για τον τρόπο λειτουργίας. Αυτές οι αλλαγές έπρεπε να γίνουν την εποχή της ευμάρειας. Η δική μας προσπάθεια είναι προς αυτήν την κατεύθυνση σε μία δύσκολη εποχή. Ήδη ο οικονομικός διευθυντής στις 2 Μαΐου ξεκινάει να δουλεύει. Έχουν δοθεί οργανογράμματα για το ποιος και πως πρέπει να λειτουργεί μέσα στον ΠΑΟΚ. Η διαφάνεια είναι πολύ σημαντική»\nΓια το μπάτζετ του συλλόγου:«Ηταν συνειδητή επιλογή πριν τέσσερα χρόνια να στραφούμε στις Ακαδημίες. Τότε σχεδιάστηκε όλο το πλάνο για το πως θα λειτουργήσουν. Παιδιά μένουν στην Τούμπα, έχουν μαγείρισσα, υπάρχει συμφωνία με ιδιωτικό σχολείο. Αυτή η δουλειά σχεδιάζεται από το Σεπτέμβριο, σε ποιο καμπ θα πάνε τα παιδιά κτλ. Τα αποτελέσματα, που βλέπουμε παιδιά να παίζουν είναι μέσα από τη δουλειά. Σίγουρα η ομάδα θέλει ένα βασικό κορμό, μέσα στα οικονομικά πλαίσια που μπορούμε και θα δώσουμε την ευκαιρία σε αυτά τα παιδιά την ευκαιρία να μας δείξουν τι μπορούν να κάνουν».\nΓια το επίπεδο ανταγωνιστικότητας της ομάδας:«Έχουμε φτιάξει μία ομάδα. Χρειάζονται κανόνες και συντεταγμένες. Αυτά υπάρχουν αυτά τα τέσσερα χρόνια. Αυτήν τη στιγμή έχουμε αυτά τα πράγματα. Καθένας πρέπει να σκεφτεί να βάλει λογική και τη μιάμιση ώρα που μπαίνει στο γήπεδο να δίνει μάχη. Δεν πρέπει κανένας να παρασυρθεί από την κατάσταση στη χώρα και να φέρεται με ασύδοτο τρόπο. Αν γίνουν αυτά η ομάδα θα είναι ανταγωνιστική. Ο τρόπος λειτουργίας και η οργάνωση είναι το πιο σημαντικό».\nΓια την πορεία της ομάδας μετά τον αποκλεισμό στο Europa League\n«Δεν είχαμε ισορροπία. Τις προηγούμενες χρονιές είχαμε στόχο 12 πόντους σε πέντε παιχνίδια. Αυτό είναι πρωταθλητισμός. Φέτος είχαμε εννιά ήττες. Έτσι δε μπορείς να πρωταγωνιστήσεις. Είναι δεδομένο ότι λείπουν οι παίκτες που έφυγαν. Υπάρχουν τριγμοί σε όλο το οικοδόμημα λόγω της όλης κατάστασης. Η ομάδα αντιλαμβάνεται την όλη κατάσταση, όπως και αν είμαστε 100% αφοσιωμένοι ο καθένας από εμάς. Η ομάδα προσπάθησε να παίξει επιθετικό ποδόσφαιρο, έβαλε περισσότερα γκολ αλλά δέχτηκε και πολλά. Είναι τεχνικά θέματα όπου ο προπονητής πιστεύω θα τα λύσει. Ας περιμένουνε να δούμε και τα πλέι οφ και μετά θα τον κρίνουμε»\nΓια τα δύο πρόσωπα της ομάδας:«Είναι δεδομένο ότι έφυγαν παίκτες ποιότητας. Εκτός αυτού υπάρχουν τριγμοί σε όλο το οικοδόμημα λόγω της γενικότερης κατάστασης. Η ομάδα αντιλαμβάνεται την κατάσταση. Η ομάδα έπαιξε επιθετικό ποδόσφαιρο, νομίζω πέτυχε περισσότερα γκολ από άλλες σεζόν, αλλά δεχτήκαμε και πολλά, θα πρέπει να βρεθεί ισορροπία. Είναι δουλειά του προπονητή και θα βρει την λύση».\nΓια τους αγώνες στα πλέι οφ και το κλίμα που επικρατεί στην ομάδα:«Θέλω ο κόσμος να έχει συνείδηση και να καταλάβει τι γίνεται στον ΠΑΟΚ. Θέλω η ομάδα μου να διεκδικήσει νοοτροπία νικητή, θέλω αυτά που λέμε στα παιδιά μας για ηθικές αξίες. να εκφράζουν τον ΠΑΟΚ. Αυτά έχουν κλονιστεί. Αν ο κόσμος το δώσει, τα παιδιά θα ανταποκριθούν σε αυτό που πρέπει να κάνουν».\nΓια την ψυχολογία των παικτών του «Δικεφάλου του Βορρά» και την πιθανότητα να πάρουν την πρωτιά, η οποία δίνει το «εισιτήριο» για προκριματικά του Champions League: «Οι παίκτες ξέρουν. Εγώ ο ίδιος τους μίλησα. Στόχος είναι να κερδίσουμε όλα τα παιχνίδια και ελπίζω να καταφέρουμε να πάρουμε την πρωτιά».\nΓια το πότε θα τελειώσει το επενδυτικό: «Εμείς οφείλουμε να προετοιμάσουμε χωρίς επενδυτές. Μακάρι να έρθει κάποιος να πάρει την ομάδα. Να εγγυηθεί για το σχέδιο να μας καλύπτει και αυτός ο άνθρωπος να πάρει την ομάδα. Το ότι υπήρχαν και παλιότερα τέτοιες εποχές, το γνωρίζω καλά. Για μας είναι πολύ σημαντικό να έχουμε ξεκάθαρο πλάνο. Το μπάτζετ θα κατέβει αρκετά, θα δώσουμε έμφαση στο εμπορικό κομμάτι. Περιμένουμε να δούμε και τα πλέι οφ. Θέλω να πιστεύω πως ο κόσμος θα καταλάβει τι συμβαίνει στον ΠΑΟΚ αυτήν τη στιγμή και θα έρθει στο γήπεδο να δώσει μία μάχη μαζί μας».\nΓια την υπόθεση του Σαχπατζίδη: «Είναι ένας από τους 11.500 μετόχους. Έχει συμβάλλει στην ομάδα, τώρα έχει ένα θέμα με τη Δικαιοσύνη και θα δούμε τι θα γίνει με το συγκεκριμένο θέμα. Θα γίνουν όλες οι απαραίτητες ενέργειες για τον ΠΑΟΚ. Δεν έχουμε καμία επαφή με την ΕΕΑ, ο ΠΑΟΚ κινείται στο πλαίσιο της νομιμότητας».\nΓια το αθλητικό κέντρο στη Νέα Μεσημβρία:«Υπάρχουν κάποια προβλήματα όπως αυτό με το νερό. Το συγκεκριμένο είναι πολύ μεγάλο και το στηρίξαμε από την αρχή. Τα οικονομικά μας τώρα δε μας επιτρέπουν βελτιώσεις αλλά πιστεύω ότι στο μέλλον θα γίνουν».\nΓια τη θέση του ΠΑΟΚ στα Συμβούλια ή τις Συνελεύσεις της Σούπερ Λίγκας: «Είναι ξεκάθαρο πως η Πολιτεία θέλει να επιβάλλει κανόνες. Η Λίγκα τον τελευταίο καιρό έχει φωνή. Μπορεί να με πουν γραφικό, γιατί δεν έχω την άποψη ότι όλα λειτουργούν λάθος. Το τελευταίο τρίμηνο έχει γίνει μεγάλη προσπάθεια για να μπορέσει η Λίγκα να περάσει μία ενιαία φωνή. Εμείς οι ίδιοι, έχουμε δώσει δικαιώματα και αυτή είναι η πραγματικότητα. Η θέση του ΠΑΟΚ στη Λίγκα εδώ και τέσσερα χρόνια είναι η πιο υγιής. Έτσι όπως πρέπει να έχει ο εκάστοτε πρόεδρος του ΠΑΟΚ. Έχουμε από πίσω 1 εκατ. κόσμο που είναι και η δύναμη μας. Γίνεται μεγάλη προσπάθεια, για να αντιληφθεί η Πολιτεία ότι είμαστε σύμμαχοι, γιατί ο καινούργιος νόμος έχει μέσα ίσως πράγματα υπερβολικά».\nΓια το αν σκέφτεται να αναλάβει την προεδρία του συνεταιρισμού:«Δεν είμαι έτοιμος. Δε με απασχολεί το ζήτημα».\nΓια τον Λάζλο ΜπόλονιΑ:«Εχει άλλο ένα χρόνο συμβόλαιο και θέμα προπονητή δεν τίθεται».\nΓια το αν είναι ρίσκο η χρησιμοποίηση αρκετών νεαρών ποδοσφαιριστών«Εννοείται πως είναι ρίσκο. Αλλά τα νερά είναι μέσα στο σπίτι μας. Ο κόσμος θα πρέπει να καταλάβει πως για δύο χρόνια θα πρέπει να μειώσει τις οφειλές του».\nΓια την δουλειά που γίνεται στις Ακαδημίες: «Είναι επιλογή μας εδώ και τέσσερα χρόνια να δώσουμε έμφαση στις Ακαδημίες. Το πλάνο τότε ξεκίνησε, έγιναν δωμάτια, συμφωνία με ιδιωτικό σχολείο, έχουν μαγείρισσα, Δώσαμε έμφαση στην νοοτροπία των παιδιών, σε ποια τουρνουά θα παίζουν, βάζουμε να παίζουν στους αγώνες δύο χρόνια μικρότεροι και αυτή την στιγμή ήρθαν τα αποτελέσματα μέσα από αυτή την δουλειά. Σίγουρα η ομάδα πρέπει να έχει βασικό κορμό, δεν μπορούν μόνα τους τα νέα παιδιά. Θα φτιάξουμε κορμό και θα δώσουμε την ευκαιρία στους νεαρούς να δείξουν τι μπορούν να κάνουν».\nΓια το ζήτημα του Δημήτρη Σαλπιγγίδη, στον οποίο έχει προταθεί μείωση αποδοχών:«Έχουμε μπροστά μας τα πλέι οφ. Ο Δημήτρης είναι από τους σημαντικότερους παίκτες που έχουμε. Θα μιλήσουμε μαζί του. Έχει μπροστά του και την Εθνική που είναι χαρά μας να παίζουν εκεί παίκτες μας».\nΓια το μέλλον της ΠΑΕ:«Να πηδήξω από το καράβι; Είμαι εδώ συγκυριακά. ΟΛοι οι αρμόδιοι φορείς που υπέδειξαν την ευθύνη και την αποδέχτηκα. Δε θέλω να μείνω για πάντα σε αυτήν τη θέση. Και στους επενδυτές είπα ότι δε με ενδιαφέρει να είμαι και εγώ στην επόμενη μέρα. Αρκεί να διασφαλιστεί το αύριο της ομάδας. Δε σημαίνει πως έχω μετανιώσει. Από την ψυχή μας γίνεται η προσπάθεια για να βγούμε από τη δύσκολη θέση. Μέχρι να τελειώσει η ρύθμιση προς την εφορία, μου έχουν δεσμεύσει την περιούσια».\nΓια το μήνυμά του στον κόσμο της ομάδας: «Θέλω να αποτυπώσω την πραγματικότητα. Δε μπορώ να ζητήσω πάλι στήριξη και υπομονή. Αποτυπώνω την πραγματικότητα και ο καθένας θα πάρει την απόφασή του».\nΓια τα χρήματα που είναι να επιστραφούν στον Βιολίδη: «Έχουμε βάλει όριο ως τις 30/6 για να επιστραφούν τα λεφτά του Βιολίδη, Ως τότε πιστεύω πως θα έχουν γίνει οι διαδικασίες για να επιστρέψουν τα λεφτά».\nΤελευταία ενημέρωση: Παρασκευή, 27 Απριλίου 2012, 14:42